Aurkezpena – Amuitz\nZer topatu dezake orrialde honetara iristen denak?\nMatematikako irakasle batek sorkuntza arloan egindako hainbat gauza: idatzitako poesia, argazki ugari, unibertsitate-lanari buruzko aipamenak, ibilbide baten laburpena…\nOrriak berak ibilbide nahiko luzea du. 2005ean ireki nuen lehen aldiz blog bat sarean, zerbitzaria aldatu behar izan nuen aurrekoa desagertu zelako eta oraingo honi, itxura berdinarekin hamarkada bat egin ondoren, aldatzeko unea iritsi zitzaion 2020a bukatzear zegoela. Urte horretako abendutik orrialdea puntu.eus domeinuan dabil. Bertan jarraituko dut olerki eta argazki berriak argitaratzen, eta blog zaharreko edukia hona ekartzen saiatuko naiz ere, baina ez da inoiz gauza bera izango…\nBeraz, Erdi Aroko jauntxo baten antzera, domeinu oso bat erosi dut (alokatu, zehazkiago); ez da garestia izan. Egoera horrela, gauzak berrordentau ditut pixka bat, eta nire domeinuko lurraldeetako ateak eta langak ireki ditut ere, idatzitako zenbait gauzez gain, egin izan ditugun irakurraldietako irudi batzuk eta ikerketa-lanarekin lotutako beste zenbait artikulu erakutsiz, kuriositatea duenarentzat.\nLana hartu dut hau dena prestatzen, gustatuko litzaidake bisitarientzat leku atsegina izatea. Jende aurrean zabaldutako tokia izanik, bisitak ongi etorriak dira uharte txiki honetan, baita ere bisitarien mezuak eta erantzunak.\nAmuitz Kantauriko uharte txiki bat da, orri hau bezala. Altxor ezkutuak badaude, norberak aurki ditzala!\nHemen duzue Amuitz\nZeure itsasoan islatutako uhartea,\neta ozeano sakonari begira.\nBabesik gabeko irla, moilarik gabea,\nezin nire txalupa bertan lotu\nzeuregan atseden hartzeko.\nBerde eta urdinen uharte bitxia,\ngorri, horixka eta anbarrezkoa,\nEne irla, artxipelago osoa,\nitsas korronteen artean\nigeri arazten nauzuna.\nHarkaitz malkarretako uhartetxoa\nhaizetearen aurka borrokan.


Sormen handiko inauteriak ludoteketan - Berriak | SOINHEZI SL Servicios Socioculturales\nSormen handiko inauteriak ludoteketan\nNork pasa dezake txikiek baino hobe mozorrotuta? Ludoteketan inauteriak egun bereziki dibertigarriak eta biziak dira. Alde batetik ekintzak ditugu – tailerrak, jolasak, desfileak, lehiaketak, dantzak…- eta beste alde batetik harremanak, bai beste elkarte batzuekin zeintzuekin ekintzak bateratzen ditugun, bai beraien gurasoekin, zeren eta egun hauetan beste batzuetan baino harreman handiagoa baitugu hauekin.\nMaskara tailerra Usansoloko ludotekan\nBarruan gordeta dugun sormena ateratzeko unea dugu hau. Arreta deituko duen mozorroa soinean eramateko gogoa eta sormena dira nagusi. Zentzu honetan, ludoteketan sormena, bakoitzak bere gauzak egitea, benetako gauzak, eskuz egindakoak… dira garrantzitsuenak. Horren adibide dira azken bi asteetan zehar Usansolo eta Arrigorriagako ludoteketan egin izan diren maskara tailerrak.\nMaskara inauterietako elementurik sinbolikoena dugu, eta hau landu nahi izan dugu ospakizun honen nortasuna errekuperatu nahian; halaber, anonimo izatearen ideia eta maskara jantzita eramateak , eta inork zu ez ezagutzeak, eman dezakeen askatasuna sentiaraztea izan da gure ideia.\nUsansoloko ludotekan mache paperez egindako maskaren tailerra izan dugu, eta Jesus Uranga Chueca artisauaren laguntza izan dugu, material hau oso ondo ezagutzen duena eta berebiziko egonarria duena. Eskerrak eman nahi dizkiogu bihotzez. Hain izan da interesgarria tailerra, ezen gurasoek ere parte hartu duten bigarren astetik aurrera.\nMaskara tailerra Arrigorriagako ludotekan\nArrigorriagako ludotekan igeltso maskarak egiten ibili gara. Eta nahiz eta batek baino gehiagok hasiera baten aurpegia estaltzearen beldur izan, benetako artelanak egin ditugu.\nEta inauterietan segituko dugu! Abusu-La Peñan hurrengo asteburuan ospatuko baititugu


Amaia San Vicenteren ipuin kontakizuna, gaur #EtxetikMundura saioan - Azpeitia - uztarria.eus\nUztarria.eus 2020-03-28 13:27\nAmaia San Vicente ipuin kontalaria.\nGaurkoan Amaia San Vicente ipuin kontalaria izango da protagonista #EtxetikMundura egitasmoaren barruko hamargarren saioan. San Vicentek irudimenez betetako ipuinak eskainiko ditu 20:00etatik aurrera Uztarria.eus-en.\nDatozen egunetan ere izango dira emanaldiak; besteak beste, Azpeitiko musika bandako zenbait kidek, Olatz Alkorta margolariak, Lurdes Alkorta eta Enaitz Alberdi trikitilariek eta Paola Moto zinemagileak eskainiko dituzte saioak. Gainera, Urolako Komunikazio Taldea (UKT) osatzen duten gainerako hedabideek ere prestatu dituzte tokian tokiko emanaldiak. Karkararen, Baleikeren, Maxixatzenen eta Zarauzko Hitzaren webguneetan ere izango dira saioak, eta den-denak ikusgai izango dira Urola Kostako Hitzaren eta Erlo Telebistaren webguneetan.


Abian da 2021-2022 ikasturteko Urola Kostako MINTZALAGUN PROGRAMA!!! - Getariako Udala\nEkin diogu ikasturte berriari eta abian da 2021-2022 ikasturteko Urola Kostako Mintzalagun Programa. Egitasmoak euskaraz dakiten pertsonak (bidelagunak, alegia) euskara ikasten ari direnekin (bidelariak) elkartzen ditu, astean ordubetez, euskaraz aritu daitezen. Euskara doan eta zure denbora librean praktikatzeko aukera izango duzu, beraz.\nHorretaz gain, tarteka, aparteko jarduera osagarriak ere antolatuko ditugu: hitzaldiak, txangoak, irakurtzale-klubak…\nParte hartzea DOHAINIK da, eta hamaika abantaila daude; deskontuak, opariak… Gainera, izena ematen duzuenon artean hilero-hilero 10 SARI-KUTXA zozketatuko ditugu.


Inozentzio Olea - Biographies - BDB. Base de doneés sur bertsularisme\n1921\tZerain\t+ Zerain < Goierri < Gipuzkoa < Euskal Herria\n2010\tLegazpi\t+ Legazpi < Goierri < Gipuzkoa < Euskal Herria\nOlea bertsolaria Zeraingo Mendarte baserrian (Gipuzkoa) jaio zen 1921eko abenduaren 28an. Txikitatik jaso zuen etxean bertsozaletasuna amak kantatzen zituen bertso zaharren bitartez. Anaien artean ere zaletasuna zabalduta zegoen eta iturri horietatik edan zuen bertsolari ezaguna izango zenak. Patricio Echeverria lantegian lana aurkitu eta Legazpira joan zen bizitzera; han Floren Agirre zegamarrarekin ezkondu eta bi seme-alaba izan zituen. 60.go bukaeran eta 70.hamarkadan bere bertsoak ezagun egin ziren eta Inozentzio bertsolari txapelketen ohiko pertsonaia bihurtu zen baina ez bertsolariaren paperean, gai jartzaile eta epaile gisa baizik. Garai berean bere bertsoak ohikoak bihurtu ziren Diario Vasco egunkarian Basarrik zeraman sailean. Aldi berean bere kolaborazioak komunikabi desberdinetan agertu ziren: Olertin, La Voz de España, Segura Irratian, Loiola Irratian, Zeruko Argian, e.a. 1966an Euskaltzaindiaren Xenpelar Saria eskuratu zuten "Nere jaiotetxea" bertsoekin; 1965, 1975 eta 1976an bigarren saria eskuratu zuen eta 1972an hirugarrena. 1970.urtean, Antonio Zavalaren eskaerari erantzunez, Goierriko lorak bertso-liburua argitaratu zuen Auspoa bilduman. 1984an esperientzia errepikatu zuen, orduan Otemotxeko arnasa izenburupean. 1994an Bertsolari Egunaren barruan bertzozaleen omenaldia jaso zuen. 1997an eta 2002an bere lan periodistikoen antologiak argitaratu ziren. 2010ko azaroaren 12an Legazpin hil zen; bere errautsak Mendarte baserrian zabaldu ziren horrela idazlearen gogoa betez.\nOlearen bertso-paperak eta artikuluak gipuzkeraz idatziak izan ziren, idazlearen jarrera, belaunaldi bereko beste kasu askotan bezala, Euskaltzaindiak bultzatutako Euskara Batuaren aurkako baitzen. Ideologikoki Euskerazaintza akademiaren aldekoa zen, nahiko tradizionala. Pentsamendu hori ondo asko islatu zen bere lanetan non ohikoak diren erlijioaren eta betiko bizimoduaren laudorioak; sarritan baserritarren mundua eta izadia nostalgikoki jaso zituen. Estiloa ez zen oso garbizalea, nahiz eta garairako nahiko kultoa izan. Olea komunikatzaile ona izanik, garbi zuen irakurleari lana erraztu behar zitzaiola; ondorioz, estilo landua, aberatsa baina aldi berean herrikoia Modu batez Olearekin bertsoak asmatzeko modu berri bat sortu zen, landuago eta literarioago.\nBizitza izbide. Auspoa, 244 - artikulu bilduma\nGoierriko lorak. Auspoa, 98-99 -bertso liburua\nOtemotxeko arnasa. Auspoa, 173 - bertso liburua\nXV.Bertsolari Eguna (1994) (Donostia, Victoria Eugenia) : Luis Rezola "Tximela", Jose Manuel Arriola, Xalbador Zapirain "Ata


Manifestazio antitaurinoa bart, Donostian\nDonostia Antitaurina Orainek, Eguzkik eta Askekintzak deituta, bart, Aste Nagusia dela eta Illunben programatutako lehen zezenketarekin batera, manifestazio antitaurino garrantzitsua egin da Donostian. Hona hemen bideo bat:\nManifestazikoak Eneko Goia alkateari gogorazi zion legezko aitzakiak bukatu egin zaizkiola, ezin duela jarraitu argudiatzen Ministro Kontseiluak herri-galdeketa debekatu egin duela. Izan ere, berak, alkateak, alor honetan herritarren nahia beteko zuen hitza eman zuen. Eta orain ederki asko daki gehienek ez dutela nahi Udalak zezenketak egiteko instalazioak utz ditzala. Eta ederki asko daki horrela islatzen delako berak enkargatutako inkestan (% 71, Udalak instalazioak uztearen kontra). Laburbilduz: aitzakiak bukatu egin dira eta bada garaia alkateak emandako hitza betetzeko.\nManifestazioaren burua, Getaria kalean..\nBukaera, San Joan kalean, Sarriegiren monumentuaren parean.\nLa entrada Manifestazio antitaurinoa bart, Donostian aparece primero en Eguzki Talde Ekologista.


ELIKA Seguridad Alimentaria | Txostena: elikagaien bidez transmititzen diren gaixotasunak eta zoonosiak Araban. 2018 - ELIKA Seguridad Alimentaria\nTxostena: elikagaien bidez transmititzen diren gaixotasunak eta zoonosiak Araban. 2018\nBidaltze data 30 iraila, 2019\nIturria Arabako Osasun Publikoaren eta Adikzioen Zuzendariordetza\nTxosten honek modu laburtuan jasotzen du Arabako Osasun Publikoaren eta Adikzioen Zuzendariordetzaren Epidemiologia Unitateak 2018ko jardueretan eskuratutako informazio epidemiologikoa.\n2018an elikagai-jatorriko 11 toxiinfekzio-agerraldi ikertu ziren, 61 pertsonari eragin ziotenak. 2017arekin konparatuta, zifra baxuak dira: 812 agerraldi eta 238 kaltetu egon ziren urte hartan. Agerraldi gehienetan ez zen kausa-agentea identifikatu, 4 kasutan izan ezik, zeinetan elikagai-laginak aztertu ahal izan baitziren. Emaitzek ondorioztatu zuten estafilokozika toxinak bi agerraldi eragin zituela, beste bat Bacillus cereus toxinak eta laugarren histamina toxinak.\nGORA EGIN DU\n2018an, 433 isolamendu jakinarazi zitzaizkion SIMi Araban, 2017an baino % 6 gehiago (407). Kaltetuen % 43 6 urtetik berako haurrak ziren. Jarduera kanalaren medianaren gainetik egon da urtearen lehen zatian.\nMANTENDU EGIN DA\n2018an, Mikrobiologia Informazio Sistemari (SIM) 126 salmonella-isolamendu jakinarazi zitzaizkion Arabako biztanleen artean: aurreko urtean ere antzeko kasu-kopurua hauteman zen (121 isolamendu). Azken urteetan bezala, S. Typhimurium toxinak (72) S. Enteritidis gainditu du (18). Kanal endemoepidemikoak igoera bat islatzen du abuztuan, non aurreko bosturtekoko zifrak gainditu ziren.\nBEHERA EGIN DUTE\n2018an zehar, 5 kasu hauteman ziren Araban: 3 gizon eta 2 emakume, 23 eta 84 urteen artean. 2017an 8 kasu hauteman ziren. Kasu frogatu bakarrak listeria-kutsadurarekin lotutako osasun-alerta batean inplikatutako gazta bat jan zuen. Kasua inportatua izan da, Madrilen kontsumitu baitzen.\n2018an zehar, 85 emaitza positibo egon ziren (antigenoa gorozkietan hauteman zen) Araban, 2017an baino nabarmen gutxiago (112). Birusak urteko gorabeherei eutsi die, eta kasu gehienak hilabete hotzetan izan dira.\n2018an zehar, 8 kasu hauteman dira Araban, 100.000 biztanleko 2,46 kasuko tasarekin. 2017ko tasa baxuagoa izan zen (19). Kasu guztiak isolatuak izan dira. Sei gizon eta bi emakume dira, 14 eta 63 urte artekoak.\nArabako Foru Aldundiak hiru ganadu-ustiategi ikuskatu ditu. Erditzeetan sortutako hondakinak, simaurra eta baserrietako bisiten mugatzea kudeatzeko biosegurtasun-neurriak indartzeko irizpideak zehaztu ziren. Ustiategietako batek esnea eta gazta saltzen ditu; beraz, eskatu zitzaion gazta saltzeko bi hilabeteko umotze-prozesua betetzeko eta gizakien kontsumorako esne gordina ez askatzeko.\nArabako 2018ko Zaintza Epidemiologikoko Txostena\nArrisku emergentea: ziguatera\nTxostena: elikagaien bidez transmititzen diren gaixotasunak eta zoonosiak Araban. 2016


Baldintzak Produktu pertsonalizatuak – baluka mascotas\nBaldintzak Produktu pertsonalizatuak\nITZULKETAK ETA EZEZTAPEN POLITIKA\nDOS AND ONE TRILOGIC, SLk (aurrerantzean Baluka Pets) elikadura-produktuak, osagarriak eta animalientzako zerbitzuak pertsonalizatzeko zerbitzuak eskaintzen ditu.\nPertsonalizatzeko gure elementuen elementuak, koloreak eta materialak sarean bistaratzen diren laginetatik apur bat alda daitezke erabilgarritasunaren arabera, nahiz eta beti mantenduko ditugun kalitate eta diseinu-ezaugarri gorenei. Lehenengoaren erreplikak diren bigarren aginduen kasuan, kontuan izan zirkunstantzia hau.\nEskaintzak horrela markatuko dira, eta baliozkoak izango dira zure pantailan agertzen diren bitartean. Eskaintzak aldez aurretik jakinarazi gabe aldatu edo bertan behera utzi daitezke.\nUtzik eta/edo itzulketak baldintza hauen arabera soilik onartuko dira:\nBezeroak bere eskaera bertan behera utzi eta zenbatekoaren osoa itzultzeko eska dezake oraindik bidali ez bada. Horretarako, ahalik eta lasterren jarri behar duzu gurekin harremanetan harremanetarako formularioaren bidez edo bidali mezu elektroniko bat hola@baluka.es helbidera eta eman zure datuak eta eskaera-zenbakia.\nPertsonalizazioa eskatu den produktuen kasuan (izenaren inskripzioa, argazkia edo edozein mezu mota), bezeroak bere eskaera bertan behera utz dezake eta zenbatekoaren guztiz itzultzeko eska dezake eskaeraren egoera baldin bada. ez da "prestetan" edo maila altuagora pasatu .\na) Artikulu akastuna edo akats baten ordez beste artikulu bat bidaltzea:\nBaldintza hauetakoren bat betetzen bada, indarrean dagoen araudia betez, bezeroak 14 egun naturaleko epea du jasotzen denetik hasita eskaera bat itzultzeko onartutako 2 kasuetan. Egiaztatuko da produktuaren egoera baldintza normaletan dagoela eta ez duela manipulazio zantzurik erakusten.\nItzulketa prozesu bat abiarazteko, egin baino lehen, beharrezkoa izango da email bidez jakinaraztea hola@baluka.es helbidera eta bertan pausoak adieraziko dizkizugu eskaera bidal diezaguzun. Ez dugu itzulketarik onartuko aipatutako aldez aurretiko komunikaziorik gabe.\nBaluka Pets-ek ez du onartuko bidalketa edo bidalketa-gastuak ordaindu gabe dauden bidalketa- edo itzulera-gastuak.\nBeharrezkoa da produktua egoera ezin hobean egotea, erabilera ageriko zantzurik gabe, bere osagarri guztiekin eta behar bezala ontziratuta.\nItzulketa onartutako hipotesien barruan badago, eta bere egoera egiaztatu bada, eskaeraren zenbatekoa banku-transferentzia bidez itzuliko dugu.\nb) Erosketa kentzea:\nErretiratzea kontsumitzaile batek erositako ondasun bat dendara legezko epe batean itzultzeko duen ahalmena da, horri buruz inolako azalpenik eskatu edo eman beharrik izan gabe edo zigorrik jasan gabe.\nKontsumitzaileen eta Erabiltzaileen Defentsarako Lege Orokorraren testu bategina aldatzen duen martxoaren 27ko 3/2014 Legearen arabera, Atzera-eskubidearen Salbuespentzat hartzen dira aipatutako legearen 102. art.aren arabera, honako hauek. suposizioa, beraz, itzultzeko eskubidea ez da aplikatzen:\n"Urrutitik eskatutako produktuak, bezeroaren zehaztapenen arabera neurrira egindako edo pertsonalizazio-markaren bat dutenak: arropa, izenekin pertsonalizatutako gaiak, argazkiak edo edozein motatako mezuak, etab., edo litekeena da kopiatzea (liburuak, musika, bideo-jokoak, etab.)"\nBaluka Pets-ek pertsonalizatutako produktuen kasuan, ez da onartzen erosketa kentzeko eskubidea, beraz, ez da itzulketarik onartzen.\nPertsonalizatu gabeko produktuen kasuan, enpresak erosteko unean webgunean argitaratutako denbora-tartea errespetatuko du, datan indarrean dagoen promozioaren arabera alda daitekeena eta 30 edo 60 egunekoa izan daitekeena. baina inoiz ez da 14 egun baino gutxiago izango eta bezeroak produktua eta bidalketa unean ordaindutako zenbatekoa itzultzeko eska dezake\nProduktua dagokion ontzian, egoera onean eta gehiegizko erabileraren zantzu agerikorik gabe iritsi dela egiaztatutakoan, produktuagatik eta bidalketagatik ordaindutako zenbatekoa itzuliko da (kargorik baldin badago), gutxiago. itzuleraren bidalketa garraiatzeko dagokion zenbatekoa, beti bezeroak bere gain hartuko du eta baita 107.2 eta 108. artikuluetan aurreikusitako kostu oro ere, BOE-A-2014-3329\nn ezarritakoaren arabera.\nNola itzuli produktuak onartutako kasuetan:\nProduktu bat atzera egiteko politika honek aurreikusitako eta onartutako kasuetan itzultzeko, jarraibide hauek jarraitu behar dira:\nEz dira onartuko merkantzien itzulera kobratuta.\nBidalketa egin aurretik baluka.esri eman nahi diozula jakinarazi eta dagokion baimena lortu behar duzu.\nItzulketen atarirako esteka bat emango zaio bezeroari itzulketa autokudeatzeko.\nProduktua(k) behar bezala ontziratuta sartu behar duzu. Itzultzeko helbidea deskargatutako dokumentuan agertzen da.\nPaketea (erantsitako erretiratzeko inprimakiarekin) eraman behar duzu baluka.es\nMezularitza-enpresari bidali izanaren frogagiria eskatu behar diozu.\nOrdainagiria gorde behar duzu eskatutako itzulketa jaso arte.\nBezero berberak behin eta berriz itzuli edo egoera txarrean edo produktu akastunagatik erreklamatzen badira, baluka.es-k bezeroari bidalketa berririk ez egiteko eskubidea gordetzen du.\nbaluka.es bezeroak eskaera egiterakoan erabili duen ordainketa-moduan itzuliko da, eta itzulketa hori baluka.es kalteak erakusten dituzten itzulitako produktuen zenbatekoak atxikitzea. Itzulitako produktuengatik ordaindutako zenbatekoa itzuliko dugu bidalketa-gastuak kenduta (hala badagokio).\nEUROPAKO KONTSUMITZAILEEN ARAUDIA\nEuropako Batzordeak sareko merkataritzako gatazkak konpontzeko Europako lehen plataforma sortu duela jakinarazten dizugu azken kontsumo-legeak babestuta. Zentzu honetan, lineako salmenta-plataforma baten kudeatzaile garen heinean, gure bezeroei gatazka alternatiboen ebazpenerako lineako plataforma baten existentziaz informatzeko betebeharra dugu.\nGatazkak konpontzeko plataforma erabiltzeko, bezeroak esteka hau erabili behar du: http://ec.europa.eu/odr


Asteburuko partiduak Ugaldetxon\n3. mailako mutilek partidu garrantzitsua dute larunbatean, zatozte animatzera!\nHemen dia ihotiak!!!\niruzkin 1 IHOTE TALDEA; Albisteak;\nHeldu dila Oiartzungo ihotik!!\nZaharrak eta gaztiak, otiak, otsuak eta larrak,\njoan zaigu jenerazio txit perrua eta heldu zaigu jenerazio sanua, jentil bezain humanua!!\nHar dezagun plaza eta egin dezagun dantza atera dezagun orrua astin dezagun larrua, aurrera bolie!!\nAsteburuan bukatuko da humanitatian aro zibila, ta hartuko dute intxixu ta sorgiñek herriko agintia!! Ostiralin torri ta igandia bittarte dantza, zakarkeri eta festaz alaituko da herriya, animatu zuek re horta!!\nIntxixu ta sorgiñak ordun protagonista oiartzungo ihotetan, miño larunbatian izango den kuestaziyua nabarmendu ber. Aurten auzo bakotxak izango du bere taldetxua dantzan truke puska eskian ibilliko dinak, ta madalensoron ingo da denak batea bazkaya...\n3. mailako mutilak Oiartzun Irratian\nPleno aretoan egin zuten Kirolez Blai! irratsaioa eta taldeko sei jokalarik hartu zuten parte.\nANTIJU MORIK; Albisteak;\nUrtarrilaren 20az geoztik, astelehen eta ostegunero LILATON emakumeen lasterketa herrikoian ateratzeko elkarrekin entrenatzen ari gara.\nHasieratik adierazi izan dugu ez garela kirolariak, feministak baizik!!! Eta lehen momentutik esan dugu eguraldi txarragatik ez garela etxean geldituko eta beraz... aurrerantzean ere, eguraldi txarra eginez gero, zirak jantzi eta korrika jarraituko dugu!!!\nOraindik, entrenatzen hasi ez bazara ere garaiz zabiltza!! Hiru aste dituzu entrenatzeko!! Gurekin entrenatu nahi baduzu... gogoratu... astelehen eta ostegunro 19:00etan kiroldegitik ateratako gara!! Bertan elkar ikusiko dugulakoan... laister arte!!\nAzken asteetako entrenamendu bateko argazkia.\nLilaton lasterketan izen ematea.\nANTIJU MORIK taldearen izenean atera nahi? Apunta zaitez otsailaren 23a baino lehen Amazkar eta Txokolategian.\nIa lilatongo talde handiena izatea lortzen dugun!!\n« Aurrekoak 1 2 3 ... 175 176 177 178 Hurrengoak »


Balio erantsiko proiektuen sustapena egurgintzan | Ekonomia | GARA\nBalio erantsiko proiektuen sustapena egurgintzan\nEkonomia iraunkorrarekin bat eginez eta basoko bioekonomia bultzatzeko estrategiaren baitan kokatzen dira Biotek partzuergoak aurkeztu dituen proiektu berriak. Gasteizko Europa jauregian egin zuten ostegunean iragarpena eta, bertan, lehiakortasuna hobetzeko garatzen ari diren Biotop eta Basoa 4.0 programei buruzko xehetasunak ere azaldu zituzten. Pintura ekologikoekin, isolatzaile naturalekin eta egurrezko eraikin berriekin ari da lanean Basotek.\nBasotek partzuergoa EAEko basoetako egurraren egungo eta etorkizuneko erronkei erantzuteko sortu zen eta ostegunean aurkeztu zituen lantzen ari diren balio erantsiko proiektuak, sektorearen lehiakortasuna sustatu asmoz sortuak. Gaur egun lau lan ildotara zuzentzen du bere jarduera Basotekek eta horietariko bat da lehiakortasuna hobetzea. Horren barnean eratu dituzten bi programek iraunkortasunean eta teknologian dute muina. Biotop eta Basoa 4.0 gisa aurkeztu zituzten.\nBiotop proiektuak, izenak adierazten duen moduan, «bio etiketa» duen eraikuntza sistema bat garatzea planteatzen du, «prestazio handikoa, bertako egurraren erabilera masiboan oinarrituta, ekoizpen industrializatu altua lortzeko». Eraikuntza sistemako osagai den-denek ekoefizientzia maila altua izatea funtsezkoa izango da; besteak beste, berriztagarriak, birziklatuak edo birziklagarriak izatea eta “bio” moduan sailkatzeko modukoak izatea.\nBiotop programan material isolatzaileak eta biomasatik eratutako egurrezko panelak erabiliko dituzte, eta material toxikorik gabe landutako osagaiekin estaltzeko aukera ere eskainiko dute. «Fabrikazioa industrializatua eta aurreratua izango da, prozesu integratu baten bitartez, ekonomia zirkularraren beharretara egokituta», azaldu zuen Basotekek.\nEkonomia iraunkorraren gurpilean barneratzeaz gain, lehiakortasunaren hobekuntza teknologiaren bitartez lortuko dela ulertzen du partzuergoak. Hortaz, bigarren proiektuak –Basoa 4.0– basoetako egurraren balio katearen digitalizazioa bilatzen du. Paradigma aldatzea jarri dute erronkatzat; hau da, «oso eskuzkoa eta analogikoa den sistematik, datuak atzitzeko eta planifikazio digitaleko sistema batera pasatzea».\nBasotek I+G+Bko diziplina asko batzen dituen partzuergoa da, basogintza eta eraikuntzaren inguruan ikertzaile diren zentro teknologikoek osatzen dutena. EAEko egurraren eta basoaren balio katea osatzen duten eragile nagusiak ere bertara bildu direla jakinarazi zuen Basotekek.\nAraba, Bizkai eta Gipuzkoako lurrazalaren %54 hartzen dute zuhaitzek. Europar Batasuneko portzentajerik altuenetako bat da. Egurraren sektorea barne produktu gordinaren %1,5 da eta kalkulatzen da 18.000 pertsona ingururi ematen diola lana.\nBasoko bioekonomia bultzatzeko estrategiaren baitan kokatuta dago, beraz, Biotek eta bat egiten du Lakuako Gobernuaren erronkekin, «basoaren sektorean berrikuntza sustatzeko». Partzuergotik, ezarritako lan ildoari jarraiki eta eraikuntzan egurra erabiltzea helburu hartuta, tresnak, baliabideak eta proiektuak garatzea bultzatzen dute, «sustapen publikoko zein pribatuko etxebizitzetan».\nMaterial berrien erabilerari dagokionez, zerrautsaren erabilera sustatu nahi dute, «isolatzaile natural moduan» erabiltzeko intentzioarekin. Gutxiago kutsatzen duten eta jasangarriagoak diren pinturak lortzearekin lanketa bat egiten ere badabil Basotek: «Azken helburua da kimika berdea delakoari erantzutea».\nLandareen osasuna landuz, hobekuntza genetikoa lortu, egurraren kalitatea handitu eta espezie berriak bilatzea ere badute xede. Konpost eta bioikatz bidezko nutrizioaren bitartez ari dira dagoeneko probak egiten, beraien laugarren ildoa den egur baliabideak izatea segurtatzeko asmoz.\nLau lan ildo nagusi ditu Basotek partzuergoak: egurra eraikuntzan erabiltzea, material berriak garatzea, egur baliabideak izatea segurtatzea eta lehiakortasuna hobetzea.\nEgurraren sektoreak EAEko barne produktu gordinaren %1,5 suposatzen du eta 18.000 lagun ingururi ematen die lana. Araba, Bizkai eta Gipuzkoako lurrazalaren %54 hartzen dute zuhaitzek.


Jarraitu zuzenean Ane Irazabal kazetariaren hitzaldia — TUlankide MONDRAGON\nJarraitu zuzenean Ane Irazabal kazetariaren hitzaldia\nArizmendiarrietaren Lagunak elkarteak antolatuta, hitzaldiak `Pertsonak, titularren gainetik' du izenburu.\nArizmendiarrietaren Eguna ospatuko du bihar Arizmendiarrietaren Lagunak Elkarteak, Mondragon Unibertsitateko Goi Eskola Politeknikoan –Loramendi 4, 5001 ikasgela–, 19:00etan, Ane Irazabal arrasatear kazetariaren hitzaldi batekin. Irazabalek azken urteotan Ekialde Hurbileko, Afrikako eta Europako errefuxiatuen eta migrazio fenomenoen dramatismoa aztertzen jardun baitu.\nHitzaldiaren izenburua izango da: “Pertsonak, titularren gainetik”, eta horren laburpenetik jasotzen dugu kazetariak berak dioena: “Humanismoak eta enpatiak garrantzi handia dute albiste bat jorratzerako orduan”.\n19:00etatik aurrera zuzenean TUlankide.com agerkarian\nTUlankide.com agerkariak zuzenean eskainiko du Ane Irazabalen hitzaldia. Arratsaldeko 19:00etan, hitzaldiaren hasierarekin konektatuko du zuzenean Tulankidek.


Irekia Eusko Jaurlaritza - Gobierno Vasco :: Erkorekak botere publikoen antolamendua eta jarduera aldatzeko deia egin du herritarren desafekzioari eta konfiantzarik ezari erantzuteko\nErkorekak botere publikoen antolamendua eta…\n\nErkorekak botere publikoen antolamendua eta jarduera aldatzeko deia egin du herritarren desafekzioari eta konfiantzarik ezari erantzuteko Iturria: Irekia\n\nHerri Administrazio eta Justiziako sailburuak Euskal Herri Administrazio Legearen Proiektu anbiziotsua aurkeztu du legebiltzarrean. Aipatutako proiektuak tresna berriak eta zorrotzak jasotzen ditu kontuak emateko, arduradun politikoak kontrolatzeko eta informazio publikoa ahalik eta gardentasun handienaz eskura jartzeko.\nLegegintzaldien hasieran Jaurlaritzak «Gobernu Plan» bat argitaratuko du EHAAn. Plan horretan proiektu, plan eta jarduera estrategikoak zehaztuko dira, baita horiek lortzeko baliabideak, aurreikusitako epea, gauzatzeaz arduratuko diren organoak eta jarraitu eta ebaluatu ahal izateko adierazleak ere.\nErregistro publiko eta borondatezko bat sortzea ere aurreikusita dago askotariko interesen ordezkari diren taldeek informazioa goiztiarra eta zehatza jaso dezaten eta politika publikoak taxutzeko prozesuetan parte har dezaten.\nHerri Administrazio eta Justiziako sailburu Josu Erkorekak agerraldia egin du gaur Eusko Legebiltzarrean Euskal Herri Administrazioaren Lege Proiektua azaltzeko. Izan ere, Gobernu Kontseiluak irailaren 16an onartu ondoren, legebiltzarrean izapidetzeko fasean sartuko da lege-proiektua.\nEuskal Herri Administrazioaren Lege Proiektuak 1980ko hamarkadatik datorren esparru juridikoa eguneratuko du; horrez gain, botere publikoen antolamenduan eta jardunean balio-aldaketa ere sustatu nahi du proiektuak. Herri Administrazio eta Justiziako sailburu Josu Erkorekak azaldu duen moduan, proiektu horren bidez erantzun egin nahi diote herritarrek erakunde publikoekiko duten konfiantzarik ezari, desafekzio politikoa delakoari, baita egungo konplexutasun sozial, ekonomiko, kulturak eta teknologikoei ere.\nEuskal Autonomia Erkidegoaren Administrazio Orokorrari, erakunde autonomoei, zuzenbide pribatuko erakunde publikoei, sozietate publikoei, fundazio publikoei eta partzuergoei eragiten die araudi berriak. Bi bloke nagusitan egituratuta dago:\nEuskal Sektore Publikoaren sailkapena, osaera eta antolamendua: egituraren, funtzionamenduaren eta betebeharren erregulazioa; erakunde bakoitzaren eskumenen mugak; administrazioen arteko nahitaezko lankidetza eta koordinazioa, eta kontrolatzeko eta erregistratzeko prozedurak, eta abar.\nGobernu onaren printzipioen erregulazioa: politika publikoetan gardentasuna, herritarren partaidetza, plangintza eta ebaluazioa; administrazio-sinplifikazioa; publizitate aktiboa; informazio publikoa eskuratzeko bermea, eta abar.\nHerri Administrazio eta Justiziako sailburu Josu Erkorekak adierazi du proiektuak bere egin duela zeregin publikoa kalitatezkoa izan dadin herritarrei erabat irekita egon behar dela eta haiekiko elkarreragina sustatu behar duela; horregatik, Euskadin zerbitzu publikoa gobernatzeko eta administratzeko era berri bat gauzatzeko hainbat tresna eta konpromiso jasotzen ditu, gardentasunaren eta herritarren parte-hartzearen profil handiak erantsita.\nHala, berritasun nagusien artean, nabarmendu du legegintzaldien hasieran Jaurlaritzak «Gobernu Plan» bat prestatuko duela, eta plan, programa, jarduera eta helburu estrategikoak zehaztuko dituela, baita horiek lortzeko beharrezko baliabideak, aurreikusitako epea, gauzatzeaz arduratuko diren organoak eta jarraitu eta ebaluatu ahal izateko adierazleak ere. «Gobernu Plan» hori legebiltzarrean aurkeztu eta EHAAn argitaratuko da.\nAskotariko interesen ordezkari diren taldeentzako erregistro bat sortzea da testuaren beste berritasun bat. Erregistratzea borondatezkoa izango da, baina horri esker eskubidea izango dute prozesu parte-hartzaile guztiei buruzko komunikazio goiztiar eta zehatza jasotzeko.\nGainera, Euskal Herri Administrazioak gehienez 15 eguneko epean erantzun beharko die herritarren informazio-eskaerei. Horrela egin ezean, herritarrek «Gardena Gardentasunaren Euskal Agentzia»ra jo ahal izango dute. Informazio publikoa eskuratzeko eta ahalik eta gardentasunik handiena egoteko eskubideen arloan sortzen diren auziak ebatziko ditu sortu berriko organo independente horrek; horrez gain, eskubide horretarako legezko mugei buruz ere ebatziko du datu pertsonalen babesa, segurtasun publikoa, bizitza pribatua, sekretu profesionala edota jabetza intelektual eta industriala oinarri hartuta.\nJaurlaritzak garatzen dituen araudien eta dekretuen prestaketan parte hartzeko eskubidea aitortzen die herritarrei, orobat, Herri Administrazio Legearen Proiektuak. Izan ere, Erregelamenduetarako Herri Ekimenasortuko dute, herritarrek eragiten dieten arauak sortzen parte hartu ahal izateko.\nEuskal sektore publikoaren sailkapenari, sorrerari eta antolaketari dagokienez, proiektuak irizpide izugarri zorrotzak eta murriztaileak ezarriko ditu. Jaurlaritzak edo legebiltzarrak irizpide horiek bete beharko ditu erakunde publiko berriak sortzeko. Adibidez:\nSortzeko beharra egiaztatu beharko dute.\nBikoiztasunik ez dagoela bermatu beharko dute.\nBerezko nortasun juridikoa duten erakundeak eratzea onartuko da erantzun beharreko interes orokorra edo eman beharreko zerbitzua administrazio nagusitik lortzerik ez dagoenean soilik.\nEkimen pribatuak zerbitzu edo prestazio jakin bat eskuratzea behar bezala bermatzen ez duenean baino ez da onartuko zuzenbide pribatuaren mende jarduten duten erakundeak eratzea.\nErakunde berriak eratu edo lehendik dauden beste batzuetan parte hartu ahal izateko, egiaztatu beharko da interes orokorrari ezin zaiola eraginkortasunez erantzun une horretan Euskal Autonomia Erkidegoko Sektore Publikoa osatzen duten giza eta antolamendu-baliabideen bitartez.\nHerri-administrazioko bestelako organoek edo sektore publikoko bestelako erakundeek ordura arte betetzen zituzten eginkizunak hartuko dituzten erakundeak sortzen badira, halaber, berrantolatu egin beharko dira baliabideak ezinbestean, eta aipatutako eginkizun edo eskumen horiei dagozkienak murriztu, ezabatu edo eskualdatuko dira.\nErakunde publikoak sortzen diren unetik, beren eraginkortasuna ebaluatuko da, helburuen eta xedeen betetze maila, erabilitako baliabideak eta lorpenak ezagutzeko. Euskal Herri Sektoreko Erakundeen Erregistroan izena eman beharko dute, halaber; azken horrek horien egitura, antolamendua zein bestelako erakunde publiko edo pribatuetan duten partaidetza jakinaraziko ditu. Erakunde publiko guztiek lege honek ezartzen dituen publizitate aktiboko eta informazioa eskuratzeko eskubideak bete beharko dituzte.\nPublizitate aktiboari dagokionez, Josu Erkorekak azaldu du proiektuan finkatutako eskakizun-mailak Estatuko legedian ezarritakoak baino zorrotzagoak direla. Esate baterako, Jaurlaritzak herritarren esku jarri beharko du hauei buruzko informazioa:\nKontratazio-mahaien osaera, aktak eta kontratatzeko prozeduren behin betiko ebazpenak, parte-hartzaile guztiek lortutako puntuak barne, baita bidean dauden azpiegitura-lanak ere, horien xedea, kontratista, esleipenaren zenbatekoa, gauzatzeko epeak, egindako aldaketak eta abarrak azalduta.\nGoi-kargudunen izendapenak eta kargugabetzeak, horien eginkizunak, bestelako jarduerekiko bateragarritasunari buruzko ebazpenak, horien agenda publikoak eta elkarreraginerako helbide elektronikoak.\nEmandako laguntza eta diru-laguntza guztien zerrenda eta horien zenbatekoa, bai eta pertsona onuradunen zerrenda ere. Alderdi politiko, enpresa-erakunde eta sindikatuen kasua da, bai eta legez ezarritako diru-laguntzen edo laguntza publikoen hartzaile diren pertsona indibidual edo juridikoena ere.


Black Herriaren online erregistratzeko. Play free online joko Black Herria.\nAlternative izenak: Black Herria\nJolastera Black Herria\nBlack Herriaren online - free multiplayer rol jokoa, hau da, post-apokaliptikoa mundu girotuta, cyberpunk estiloan. Black Town online esango dizu supernova bonba bat eztanda bizirik iraun duten munduari buruz. Duten bizirik guneetan urak gainezka ziren. Pertsonak, aspalditik aterpetxe bizi izan zen, eta gero robotak hasi ziren hiri berriak eraikitzeko. Hiri horietara teleported pertsona batzuk, batzuk beren kabuz egitea erabaki.\nOnline joko Black Town Internet Explorer 6 nabigatzaileak optimizatuta. 0, beraz, garatzaileek ez dute bermatzen joko zuzena beste nabigatzaile batean. Zenbait joko instalatzeko programa osagarriak Ez deskargatu behar.\nBatu Black City jokoan denbora pixka bat hartzen du, eta eramango zaitu, hiri post-apokaliptikoa batean. Gora hiria Black sartuko eskatzen\n- Baimen - erabiltzailearen izena nahi den,\n- Ezizena - joko bistara izen bereko pean jokalari guztiak ezagutzeko aukera izango duzu,\n- Pasahitza, errepikatu du,\n- Posta elektronikoa,\n- Kode aldenduta.\nBeraz, erabiltzaile-hitzarmena onartzeko eta arauak irakurri beharko duzu. Ez ahaztu dagokion kutxa, besteak beste, proiektuaren administrazioaren eta beste jokalari asko letra etorri nahi duzun ala ez. Black City Online erregistroa bukatzen denean zure jokoan parte-hartzea berretsi dagokion loturan klik eginez, zure zehaztutako helbide elektronikora dator email bidez.\nBlack Herriaren online jokoa zure pertsonaia sortzeko hasierako ezaugarri horiek eskaintzen dizu:\n- Zorte on\nEzaugarri horiek esperientzia duzu irabazten duen arabera handitu egingo da. Just esperientzia izango da zure pertsonaia maila nola hazten araberakoak. Ezaugarriak ere eragina zenbat munizio zure pertsonaia, zein bere eragina indarra transferitzeko eta garaitzeko etsaia daiteke.\nBatailan zehar, noiz jolastu duzun jokoa online Black City, aurkariaren gorputzaren atal ezberdinak zifrak agertuko da. Zifra horiek erakusten suntsipen ehunekoa haxe duzun, baita talka probabilitatea. Jakina, zifra horiek ez dute kontuan hartu Izan ere etsaia duten sahiestu edo kontraerasoa erabili daiteke. Horretarako, zure aurkari suntsitu ahal izango duzu Biribilean, hobariak eta saria dirua irabazten ahal izango duzu. Buruan kolpe irabazi bikoitz bat ematen du.\nOnline joko Black Herriaren hiru borroka mota on distantziaren arabera\n- Zure aurkariak agertzen ukabila bada, dogfight hau,\n- Knife - combat buruz buru arma\n- Gun - pistola bataila distantzia eragiten dien.\nNoiz jolastu duzun jokoa online Black Herriaren eta noraezean ibiliko arrazoi, orduan zure pertsonaia hiru moduak izan daiteke, berriz:\n- Aggressive (gorria), eta horrek esan nahi nork egingo elkartuko inorekin borrokatu nahi duzu, eta abisatu gabe eraso,\n- Normal (horia), beste batzuentzat duten defendituko duzun esan nahi du, eta, behin, modu honetan eraso gaituta dago\n- Peaceful (berdea) ez du onartzen den aurkariaren txanda itxaron duzu eta joan beren negozioari buruzko.\nBlack Herriaren online jokoa pentsatzen borrokan galdu duzu, garai hartan puntu hit edo urratsera baduzu Biribilean azken gelaxkara exekutatu baduzu.\nBlack Udalak Noiz jolasten ari zaren, borroka nagusia egingo eraztun berezi bat izango da. Espezie horietan etortzen dira\n- Duel, horretan bai batera beste jokalari bat edo adimen artifizialaren aurka borrokatzeko gai izango duzu, ez zara han borrokatzeko prest bada,\n- Guztiak aurka One - esperientzia gehiago duten jokalarientzat, zaude aurka\n- Team Battle - borroka hau aurretiaz bi jokalari-taldeak lagunduta aplikazioa,\n- Chaos - Bere man guztietan borroka maila murrizketarik gabe, irauten betiere, irabazle bat izango da.\nNoiz Black City jokatu duzu, etorkizunean mundura lor dezakezu eta indartsuena borrokalaria daude bihurtu.\nGames Online MMORPG online jokoak Black Herria


Zure marka pertsonala egoki osatzeko gomendioak • TaPuntu\nHainbatetan hitz egin dizuegu gaur egun marka pertsonalak duen garrantziaz. Hain zuzen ere, martxan ataleko azken sarrera honetan, gaia jorratzeaz gain, TaPuntun honen inguruan antolaturiko ikastaro baten berri eman genizuen.\nGaurkoan gai honi berriro ere eustea erabaki dugu. Izan ere, ondoan ditugun pertsona askok, marka pertsonalari buruz gehiago jakiteko interesa dutela argi adierazi baitigute. Honen garrantziaren jakitun izanik, baina zer nolako pausuak edo irizpideak zaintzea komeni den argi izan gabe.\nLehenik eta behin, marka pertsonal diogunean, zertaz ari garen azaltzea komenigarria dela uste dugu.\nMarka pertsonala, marketin digitalaren estrategiak gure profil profesionalari aplikatzearen emaitza da. Profesionalki eskaini nahi dugun irudia lantzeko prozesu landu eta eraginkorra.\nBaina zertarako ote?\nLan merkatuan ikusgarritasuna lortzeko.\nGure profil profesionala, gainontzeko lan hautagaietatik ezberdintzeko.\nGure gaitasunak eta trebeziak modu egoki batean azaleratzeko.\nEnpresen aldetik gurekiko konfidantza lortzeko.\nSektore zehatz bateko beste profesionalekin iritziak partekatu edo erreferente bihurtzeko.\nEta nola ez, gure burua hobeto ezagutzera iristeko (bai profesionalki zein pertsonalki).\nAurreko zerrendan aipaturiko helburuez gain, beste batzuk izan ditzakegu. Hala ere, martxan jarri baino lehen, hementxe gure ustez prozesuan zaindu beharreko irizpideak:\nAdierazgarritasuna: gure ingurunerako baliagarria izango den zerbait eskaintzeko gai garela argi izan eta eskaintzeko une egokia aukeratzen jakin beharko genuke.\nZintzotasuna: oso garrantzitsua da zintzoak izatea marka pertsonala sortzeko garaian. Alegia, ez garen hori saltzen ez saiatzea. Gure mezuak eta nortasunak bat etorri beharko lukete beti.\nSormena eta desberdintzea: gure lehiakideengandik ezberdintzen gaituen hori bilatzea oso garrantzitsua izango da. Gure balio erantsia topatzen saiatu beharko genuke. Ez daude bi pertsona berdin eta hori dela eta, gure barne azterketa egitea ezinbestekoa izango da marka pertsonala definitzeko garaian (horretarako, gu ondo ezagutzen gaituzten pertsonen laguntza izatea baligarria izan daiteke).\nIkusgarritasuna: gure profil profesionala ezagutarazi beharko genuke. Hor gaudela adierazi eta eskaintzeko zerbait dugula argi azaltzea izango da gakoa.\nDena den, ez dugu ahaztu behar, marka eta pertsona batzeak onura asko ekar ditzakeen arren, era berean arrisku batzuk ekar ditzakela ere:\nMarka pertsonala landu duen orok, ondo baino hobeto jakingo du prozesu bat errespetatzeak berebiziko garrantzia duela. Eman beharreko pausoak ezagutu gabe, hala nola jarduten duen pertsonak, lortu nahi duenaren kontrako efektua sortzeko arriskua izan dezake.\nHorrez gain, prozesu egoki batek eskatuko duen denbora luze guztia errespetatzea zaila izango da kasu askotan, hau erdibidean edo bukatu gabe uzteko arriskua izanik.\nAskotan irudi egoki bat emateko nahi horrek, gure publikoarekin guztiz zintzoak ez izatera eraman gaitzake, edonorrek gure inguruan iritziak idatzi ditzakela ahaztuz. Honek bati baino gehiagori arazoak sortu dizkio.\nEgun lanean ibili eta lanpostuz edo enpresaz aldatzeko helburua izanez gero, gure lan bilaketa ezkutuan eraman nahi dugun kasuetan, marka pertsonala zaintzeak arazoak ekar ditzake. Profil publikoan eskaintzen diren datuak ez baitira gure egungo helburuekin bat etorriko eta.\nBukatzeko, hementxe prozesu egoki batek errespetatu beharreko pausuak:\nHelburua finkatu: marka pertsonala zainduz zer lortu nahi dugun erantzutean datza.\nEstrategiak definitu: lortu nahi dugun xedea, zein bide edo estrategia erabiliz lortuko dugun zehaztea.\nHirugarrenik baliabideen fitxa sortu beharko genuke: estrategia bakoitza garatzeko ditugun baliabideak, lortu beharrekoak, estrategiaren arduraduna den pertsonaren zehaztapena, epeak, kostuen aurreikuspena…\nBukatzeko, prozesu guztia ebaluatu beharko genuke. Finkaturiko estrategiak baliagarriak izan diren ala ez aztertu eta hobekuntza proposamenak finkatuz.\nZure marka pertsonala lantzeko gogotsu? Zorte on bidean lagun!


Zein da Bilboko euskal kulturgintzaren egoera? • ZUZEU\nZein da Bilboko euskal kulturgintzaren egoera?\nZein da Bilboko euskal kulturgintzaren egoera? “Nire amaren hiria” izeneko dokumentala egin du Oihana Bartra Bertsolariak Bilboko euskal kulturgintzaz. Elkarrizketatuei gaiak jarri dizkie Bartrak bertsotan eta haiei erantzuten ahalegindu dira Galder Perez antzerkilaria, Goizalde Landabaso idazlea, Adur Larrea marrazkilaria, Josu Martinez zinegilea eta idazlea, Lutxo Egia idazlea, Nora Aurrekoetxea artista plastikoa, Matxalen De Pedro dantzaria eta Nora Gaintza abeslaria.\nZer suposatzen du euskaradun eta bilbotar izateak? Harritu egiten omen da jendea, oraindik ere, bilbotar bat euskaraz entzutean, hala kontatu du Galde Perezek. Bat datoz gehienak euskaraz aritzea, eta bereziki Bilbo bezalako hiri batean, militantzia kontua dela esatean. Hainbat erronka dituzte esku artean, nork bere alorrean, eta gako ugari jarri dituzte mahai gainean. Bartrak, hainbat galdera kantatu ditu: Nor gara eta nora goaz? Euskal eta kultura bat ala bi dira? Badaude espazio nahikoa? Erakundeak? Zailtasunak? Pozak?\nEz dira makalak, kulturgile bilbotarrak botatakoak. Euskal kulturgintza, oro har, aldatu egin da azken urteetan eta horretaz ohartu dira Bilboko kulturgileak ere. Euskaraz kontrakultura egiten omen da, baina Egiaren ustetan gauzak naturalizatzen ari dira. Kultur sorkuntzarako espazioak egon badaude, baina elkarren arteko saretzea falta dela diote; proiektu komunak sortzea. Etorkizunean beharrezkoa izango ote da? Airean gelditu da galdera.\nErakundeen rolaz ere aritu dira: erakundeak bai, baina menpekotasunik gabe. Erakunde publikoen gehiegizko protagonismoa salatu dute. Baikor agertu dira, hala ere, Bilboko euskal kulturgileak: olatu bat harrapatu dute eta orain surfeatzen hasteko unea da.\nJarraian dokumentala osorik ikusgai:\nBilbo, euskarazko kulturgintza\nMaisu lanbidez, maisu harremanetan eta lagun artean\n2 pentsamendu “Zein da Bilboko euskal kulturgintzaren egoera?”-ri buruz\nSugar 2016-01-15 12:29\nEz dakit nola dagoen Bilboko Euskal kulturgintza, baina duela gutxi Bilbon egon nintzenean, beti bezala, ez nuen ia Euskararik entzun, 2 elkarrizketa entzun nituen ta bat Euskara teknikari batena zan.\nDendetara edo tabernetara sartzerakoan berdin, alde zaharreko 2 tabernetan Gazteleraz hartatu ninduten…\nBaina Ea ta Bermeon egoterakoan, egoera ez nun askoz hobeto ikusi.\nElkarrizketa gehienak gazteleraz, baina gehien gehienak.\nZur ta lur gelditu nintzan Ean kalean postu bat zuen Afrikandarra Euskaraz entzun nuenean, 2 orduz jendea Gazteleraz erosten entzun ta gero, ume bat ta bere ama agurtu zuelako jakin nuen euskara zekiela.\nOrdu pare hoietan, nik izan nintzan, Euskaraz zerbait erosi zion bakarra, ta hori Ean Euskaldun kopurua %75ekoa dela.\nTa kaletik? Umeak bakarrik daudenean Gazteleraz, gurasoak bakarrik daudenean Gazteleraz, ta gurasoak umeekin elkartzen direnean, orduan bai Euskara gehiago entzuten zela.\nHerrian sartzerakoan 40-50 urteko koadrila bati (gazteleraz ari ziranak) zerbait galdetu nion Euskaraz, ta izugarri euskara dotore ta politan erantzun nindun.\nHori bai, ni erantzun ta gero, koadrilarekin gazteleraz egiten jarraitu zun.\nBermeon jaiak ziran, ta nahiz ta euskara gehiago entzun , gehiena gazteleraz egiten zan, Bermeotar batekin hitzegiterakoan, bere inpresioa nik nioen baino euskara gehiago egiten zela Bermeon zioen, baina aitortu zidan, nahiz ta bere ama hizkuntza Euskara izan, ta bere umeari beti euskaraz egin (umeei bai baina umea ez diranei?), umearen ahotik ateratzen ziren hitz gehienak, gazteleraz zirela.\nBeraz ustet Bermetik eraman nuen inpresioa zuzena zela.\nTa normala da, nahiz ta leku batean %75a euskara jakin, %100 erdara dakite, ta nola inoiz ez dira behartuak sentitzen euskara ikastera, azkenean %10 euskara ez jakitearekin nahiko da,beste %90a Gaztelera pasatzera behartua egoteko, ta horrela gaztelera nagusituko da beti.\nTa egoeragatik azkenean nahiz ta %100a Euskara jakin, askotan elkarrizketa gehienak gazteleraz dira.\nBelatz 2016-01-15 16:22\nGai nagusiarekin ez dauka inolako zerikusirik, baina niri deigarria egin zait ikustea nola igurzten duen hatz txikia Lutxo Egiak, 8´45″ inguruan, Nora Aurrekoetxea hitz egiten ari dela…


Yolanda Arrietak ondo ezagutzen ditu Markinako kaleak eta parajeak. Euskal literatura be ezaguna dau, idazle eta irakaslea dan aldetik. Markinako Bizenta Mogel idazleagaz arlo biok batu eta aztergai bihurtu dit.\nBizenta Mogel (1782-1854) Juan Antonio Mogelen lobea izan zan. Horregaitik, hain zuzen be, euki eban bere sasoian neska gazteek eukiten ez eben ikasketa eta prestakuntza maila. Ipuin onac liburua idatzi eban, eta horreri heldu deutso Yolandak Argiaren alaba idazlanerako.\nYolandaren liburua nobela generoaren barruan aurkeztu da, baina ikerketatik be asko dauka. Izan be, Bizenta bera, familia, garaiko bizimodua eta Markina, orduko euskalzaleak… erakutsi edo agertu gura izan ditu kontakizunean. Horregaz batera, ha ta guzti be, gaurko bizimoduan txertatuta dator lehenagoko historia. Protagonista amerikar euskaldun gazte bat da, Euskal Herrira bisitan. Lehena eta oraina, errealidadea eta fikzinoa nahastean eta saltoka ibiliko dira liburuan zehar.\nSan Inazio egun seinaladua da gure inguruan. Ospatzeko lekuak eta moduak era askotakoak dira, baina Bizkaian Belatxiketara edo Gorbeiara joatea zabal-zabal dabilen ohiturea da.\nGorbeian ermita txikitxu bat dago Edurretako Amarena, eta aurten be mezea egingo dabe bertan eguerdiko 12etan. Oraintsura arte domeka eta jaiegun guztietan esaten zan mezea, uda-sasoian.\nZeanuriko herriak hartzen dau jaiaren ardurea. Kasurako, Andra Mariari egindako himnoa, Andra Maria Igiñakoa abestuko dabe, urteroko moduan, gogoan hartuta aurten hildako mendigoizale eta artzain guztiak. Azkenean San Inazio martxa kantau eta, ostean, Zeanuriko Udalak barauskarria eskeiniko dau: ardao zuria eta gailetak. Zeanuriko txistulariek euren doinuekin alaituko dabe giroa toki zoragarriotara bertaratuko diran guztientzat.\nElantxobe izen handiko euskalzaleen jaioterria da. Imanol Berriatua da horreetariko bat. Euskalduntze mobimentuetan aintzidaria izan zala esan daiteke, orduko gazte askorentzat erreferentzia.\nAurten ehun urte betetzen dira jaio zanetik, eta hori dala-ta, Elantxobeko Udalak eta Euskaltzaindiak jardunaldi eta ekitaldi ederra prestau dabe. Garagarrilaren 19an izango da.\nHasteko Imanolen bizitzari buruzko erakusketa birtuala egongo da Gorgonio Renteria kultur etxean. 12:30etan ekitaldi akademikoa izango da, bertan parte hartuko dabe Koldo Olagibel alkateak eta Euskaltzaindiko ordezkariek: Juan Luis Goikoetxeak, Xabier Kintanak eta Andres Urrutiak.\nGero etorriko da omenaldia bera, ohorezko aurreskua eta plaka bat agirian jarriz.\nEta eguerdian gura dauen guztiak parte hartu ahal izango dau herri-bazkarian.\nEako poesia egunak aurten hilaren 11, 12 eta 13an egingo dira. Gabriel Arestiren Harri eta Herri argitaratu zanetik 50 urte bete diranean, hitzaldi, errezitaldi eta irakurraldietako asko horren inguruan antolatu ditue aurten.\nHa ta guzti be, gustu guztietarako saioak egongo dira, parte hartzekoak nahiz entzun edo ikustekoak. Hainbat idazle, aditu eta literaturazalek parte hartuko dabe programa bete-betean.\nEgitaraua oso zabala da eta informazino guztia sarean kontsultau daiteke: www.eakopoesiaegunak.com helbidean.


Eritasun Asurantza Kutxako soldatadunek bitartekari bat eskatu dute | Economia | KAZETA\nArgitxu DUFAU|18/08/2015|0 comentarios Actualizada:\nBaionako soldatadunek Estatu mailako Kutxara jo dute. © Isabelle MIQUELESTORENA\nBost hilabete dira Baionako Eritasun Asurantza Kutxako langileak mobilizatuak direla. Hilabete horietan zuzendaritzaren "negoziatzeko borondate eskasa" ikusita, Estatu mailako Kutxari bitartekari bat izendatzea eskatu diote.\nAzken bost hilabeteotan soldatadunen %30aren eta %40aren artekoa Eritasun Kutxaren aitzinean biltzar nagusian parte hartzeko beren lanpostua uzten dutenen kopurua. Mobilizazioen bitartez, langileek lan kontratu finkoko teknikarien enplegatzea aldarrikatzen dute. "2016 eta 2017. urteetan langile batzuk erretretara joanen dira", azaldu du CGT sindikatuko ordezkaria den Nicolas Fleurentidierrek.\nBaionako Eritasun Asurantza Kutxak arduradunak enplegatu lituzke, baina ez teknikariak. "Neurri ona da arduradunak kontratatzea, baina haiek ez dituzte txostenak lantzen". Langileen kopuru eskasaren eraginez, gaur egungo teknikariek 30 bat egun behar dituzte eguneroko ordainsariak lantzeko.\n"Carte vitale" osasun txartelaren bidezko ordainketei lehentasuna eman nahi diete. Memento honetan eritasun orriaren bidezko ordainketak atxikiak dira, txartelarekin ordainketa gehiegi daudelako. Baionako Kutxaren jokaera hori salatzen dugu; zifrekin jolasten dira", gehitu du.


Kreditazioen zubian gora | Tartea | Berria\nKreditazioen zubian gora\nZinemaldiak bere egiten ditu hiriko erdiguneko kaleak egunotan; Kursaala eta Maria Cristina lotzen dituen Urumeako zubia giro bereziaren adierazgarri da.\nKursaala eta Maria Cristina lotzen dituen zubian, lagun talde bat, kreditazioa eta Zinemaldiko poltsak gainean dituztela. XABIER MARTIN\nZubian lasai-lasai aurrera doan inor asaldatu egin daiteke bat-batean: «Nik ez dut kreditaziorik lepoan». Maria Cristina hotela, Antzoki Zaharra eta Viktoria Eugenia antzokia Kursaalarekin lotzen dituen Urumeako zubia pasatzeko baimenik beharko ote? Zinemaldiak mikrokosmosa osatzen du egunotan, kazetari, epaimahaietako kide, filmetako arduradun, atezain, zerbitzari eta bestelako langileekin. Denek dute kreditazioa, eta gehienek lepoan zintzilik daramate, dela urdina, laranja edo beste kolore batekoa; Zinemaldian badirela inor adierazi nahian ariko ote dira, paseoan gora eta behera, sari hori erakusten? «Begira, erosotasun kontua da», dio Joan Garciak, Bartzelonatik etorritako kazetariak. «Filmetan sartzeko erakutsi behar dugu; Kursaalera sartzeko ere bai; Maria Cristinan elkarrizketa bat baduzu, hobe bistan eramatea. Zertarako kenduko duzu ba? Nik goizean jartzen dut, eta eguna bukatu arte ez dut kentzen».\nKreditatuen erresuma da Kursaal inguruko zubia. Antzoki Zaharreko filma ikusi eta bizi-bizi Kursaal aldera doaz batzuk; prentsaurrekoa ezin dute galdu. Kursaaletik Maria Cristina hotelera besteak, sail ofizialeko lehen filma ikusi ondoren. Elkarrizketa bat hitzarturik dute, seguru. Korrikalariak, bizikleta zaleak eta normalean eremua bere egiten duten beste ohiko oinezkoak bazterturik geratzen dira egunotan. Baina ez dute erraz amore ematen. Justo Albari bost axola glamour-a dagoenetz. Kanaberarekin ari da zubiaren erdian. «Ikusten al duzu poltsa?», galdetu du. Muxar txikiz beterik du. «Groseko arrantzale hoberena naizela esan». Zinemaldia noiz bukatuko zain dago, «lasaiago egoten baita». Baina, bitartean, ez da geratzen. «Erretiroa hartu dudanetik, egunero etortzen naiz; etxean ez dugu arrainik falta».\nPoltsak eta argitalpenak\nHaren bizkarrean gertatzen ari den horrek ez du merezi arrantzalearen arreta. Ez du ikusi ETBko aurkezle ezagunenetako bat bere kreditazioarekin zubian gora joaten. Zinemaldirako kreditaturik dauden 1.073 kazetarietako bat baino ez da, izan ere. Soka urdin eta laranja gehitxo daude. Noiznahi ikusten ditu euren argazkitxoa paparrean daramaten rara avis horiek. Erraza da oso: kazetariez gain, beste 1.800 pertsona daude kreditazioarekin —filmekin, ekoiztetxeekin edo bestelako elkarteekin dute lotura—.\nKreditazioa dutenek beste bereizgarri batzuk ere badituzte aldean sarritan. Zubian aurrera doaz Zinemaldiak argitaratzen duen egunkaritxoarekin. Zinemaldiaren poltsaren jabe direla argi ikus daiteke, era berean. Eta, taldeka doazenean, ikusi berri duten filmaren bertute eta akatsez dihardute, intelektualei dagokien moduan. Kinielak ez dira falta, are gehiago palmaresa gaur ezagutzera emango dutela jakinda.\nLuma zorrozten ariko den kritikari ezagun bat azkar pasa da Bulebar aldera. Madrilen argitaratzen den egunkari batean dihardu, eta beteranoa da oso Zinemaldian. Ez du lepoan sokarik. Ez darama poltsarik; eta are gutxiago Zinemaldiaren argitalpenik.


Nibles - Wikipedia, entziklopedia askea.\nChâteaufort, La Motte-du-Caire, Valernes eta Vaumeilh\n21 (%51.2) 21 (%51.2)\nNibles (frantsesez eta ofizialki: Nibles) Okzitaniako udalerri bat da. Administratiboki Frantziako Proventza Garaiko Alpeak departamenduan dagoena, Proventza-Alpeak-Kosta Urdina eskualdean. 2013an 45 biztanle zituen.\n2007an Nibles udalerrian erroldatutako biztanleak 46 ziren. Familiak 20 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.\n2007an 36 etxebizitza zeuden, 21 familiaren etxebizitza nagusia ziren, 10 bigarren erresidentzia ziren eta 5 hutsik zeuden. 30 etxeak ziren eta 3 apartamentuak ziren. 21 etxebizitza nagusietatik 16 bere jabearen bizilekua ziren, 2 alokairuan okupaturik zeuden eta 3 doan lagata zeuden; 2 etxek gela bat zuten, 1ek bi zituen, 3 etxek hiru zituzten, 7 etxek lau zituzten eta 9 etxek bost zituzten. 15 etxek euren parking plaza propioa zuten azpian. 9 etxetan ibilgailu bat zegoen eta 10 etxetan bat baino gehiago zituzten.\nNibles udalerriko biztanleria-piramidea 2009an .\n2007an lan egiteko adina zuten pertsonak 39 ziren, horien artean 25 aktiboak ziren eta 14 inaktiboak ziren. 25 pertsona aktiboetatik 21 lanean zeuden (11 gizon eta 10 emakume) eta 5 langabezian zeuden (2 gizon eta 3 emakume). 14 pertsona inaktiboetatik 6 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.\nChâteaufort (0,8 km)\nValavoire (3,9 km)\nSaint-Geniez (4,9 km)\nVaumeilh (5,0 km)\nValernes (5,3 km)\nClamensane (6,0 km)


Nobedadeak: Arkara sartzeko ilaran\nZu hemen zaude: Nobedadeak Arkara sartzeko ilaran\nCastillos que defendieron Navarra. Tomo ITxoriak\nIlustrazioak: Iris Samartzi\n- Ai ene! Justu-justu heldu gara. Azkenak izango gara sartzen.\n- Hau da Arkara sartzeko ilara, ezta?\nAntzerkiari egindako omenaldi umoretsua da «Arkara sartzeko ilaran». Katramila komiko baten bitartez, zentzu bikoitzek eta gaizki-ulertu batek eragindako sentsazio-uholdearekin jolasten du. Azken gutuna-ren ostean, Antonis Papatheodoulou eta Iris Samartzi, Album Ilustratuaren Nazioarteko Compostela Sariaren IX. edizioaren irabazleak, mami samurreko beste irakurgai dibertigarri batekin itzuli dira, formatu erakargarria eskainiz gainera, orrialde zabalgarriak dituena, eta komikira garamatzan elkarrizketa-egitura.\nProposamen plastikoa collage teknikan eta birziklatzean oinarritzen da oraingoan ere: koloretako kartoi eta paperek ematen diete forma istorio honen protagonistei, eta besaulkien zenbakiei edo ikuskizunerako txartelei egindako beste keinu batzuk ere badira. Arkatz-trazu eta kolore-orbanek tonu leuneko eszenatoki natural bat eratzen dute, adierazgarritasuna gehituz pertsonaiei.


K+: Zientziak eta Humanitateak COVID-19 osteko begirada multidiziplinarretik :: denda :: Udako Euskal Unibertsitatea\nK+: Zientziak eta Humanitateak COVID-19 osteko begirada multidiziplinarretik\nUdako Euskal Unibertsitateak eta Errenteriako Udalak lankidetza-hitzarmena sinatu dute 2020an Torrekua eraikinean Humanitate Digitalen Gunea (HDGunea) sortzeko. Hitzarmenaren helburuak dira euskararen eta unibertsitatearen arteko zubiak eraikitzea, euskal komunitate zientifiko-intelektuala biltzea eta unibertsitate-gaiak ekoitzi eta gizartearen esku jartzea; bai eta goi-mailako euskarazko etengabeko prestakuntzaren alorreko ikastaroak, gai jakin baten inguruko jardunaldi espezializatuak, bilgune-izaera sustatzea helburu duten topaketak, graduondokoak, eta unibertsitate-mailako argitalpenak eta dibulgazioa antolatzea ere.\nLiburu honekin hastapeneko begirada eta hausnarketa bat eskaini nahi dugu jakintza-arlo ezberdinetan birusak ekar dezakeen puntu eta aparteari buruzko gako batzuk ematen hasteko. Hamahiru begirada bederatzi jakintza (edo jarduera) eremu desberdinetan eta une zehatz batean kokatutakoak: Kimika, Arte plastiko, Ekonomia, Hezkuntza, Artearen historia, Psikologia, Arkitektura, Sexologia eta Hizkuntzaren eremuetatik egindako galderak, zirriborratutako hipotesiak, batutako lehen emaitzak, marraztutako lehen ondorioak, eta kooperatibagintzatik proposatutako begirada biografiko bat etorkizunera.\nK+: Zientziak eta Humanitateak COVID-19 osteko begirada multidiziplinarretik liburua poltsikorako erabilera anitzeko betaurreko sorta bezala ere pentsa daiteke.Gertatu zaigunaren, gertatzen ari zaigunaren inguruan hausnartzeko hamahirubegirada proposatzen dituen betaurreko sorta, aldean eramateko modukoa.\nIrakurri eta ibili, pentsatu eta egiteko liburua.\nXabier Landabideari egindako elkarrizketa irakurri\nEuskararen biziberritzea: marko, ...


Ezkerraldeko berbalagunak: 2012/04\nMaiatzeko agenda, bero-bero!!!\nHemen duzue maiatzeko agenda!!!! Ezkerraldea ekintzaz beteta egongo da; beraz, animatu eta parte hartu!!!!\nGogoratu blog honetan guztiak gogoraraziko dizkizuegula!!!\nEta berabalagun maiteok, erreserbatu EKAINAREN2a!!!! Aurten MINTZA EGUNA Santurtzira etorriko zaigu ta!!!!!!\nEuskal RAP kontzertua.\nOstiralean, apirilak 27, Barakaldoko CISen euskal rap kontzertua izango duzue.\n121 krew, Revolta Permanent eta FCR Factory taldeek eskainiko dute emanaldia, arratsaldeko 18:00etan.\nEuskal rap-a ere esistitzen baita, eta gainera, Barakaldokoa!!\nHurbil zaitezte eta gozatu hitz eta musikaren erritmora!\nJarrillera barrutik euskaraz!!!\nJoxean Oleaskoagak "Aizperro"-k entrenatzaileak bisita gidatua eskainiko digu eta Jarrillerako arraunlariekin egoitza eta haien prestaketa hurgilagotik ezagutzeko aukera izango dugu. Portugaleteko San Nikolas Arraun Taldeak dituen azpiegitura barrutik ikusiko ditugu. Zatoz!!!\nDATA: Apirilak 26 Osteguna.\nLEKUA: Arraun taldearen egoitza (RENFE tren geltokiaren ondoan)\nUmorezko saioa: Barry Barrez\nOstegunean, hilak 26, Barry Barrez umorezko saioarekin gozatzeko aukera izango dugu. Arratsaldeko 19:30etan San Bizenteko Kultur Etxean izango dugu hitzordua.\n"An seananchai" hitzak, ipuinlari esan nahi du gaelikoz. Eta irlandar ohitura hori jarraituta dator saio hau.\nAnima zaitezte, barrea baita sendagairik onena!!!!\nEgin barre EUSKARAZ!!!!\nBertso bazkaria eta "Eta Karmele?" antzezlana\nSanturtziko La Kelo gaztetxearen XIII. urteurrenaren barruan, apirilaren 27an "Eta Karmele?" antzezlana izango dugu 20:30ean, eta apirilaren 28an bertso bazkaria 14:00etan Ainhoa Comas, Julen Eizagirre eta Izar Mendiguren bertsolariekin.\nBertso bazkarirako izena emateko: ezkerraldea@aek.org. Prezioa: Borondatea.\nAnima zaitezte!! Gora autogestioa!!\nPortun "11 bidaia, 11 liburu" ikusentzunezkoa\nJon Arretxe bidaiari, idazle eta triatloilariaren "Hamaika bidaia, hamaika liburu" izeneko ikusentzunezkoaz gozatzeko aukera izango dugu. Zatoz Portugaleteko udal euskaltegiak antolatutako ekimenera. Nork ez ditu "Ostegunak", "Ostiralak" edo "Larunbatak" liburuak irakaurri? Asteleheneko hitzorduan Asian eta Afrikan Jonek bizitako egonaldiei buruzko irudieki eta hitzekin gozatuko dugu. Ahhh!!! Ta maiatzean argitaratuko den, Bilboko San Frantzisko auzoan girotutako, "19 kamera" bere nobela beltz berriari buruz galdetu ahalko diozue!!!\nDATA: Apirilak 23 Astelehena.\nLEKUA: Santa Klara kulturtegian.\nIgandean, apirilak 22, gure mendilagun kementsuek Aizkorri mendia igoko dute. Mariren egoitza nagusienetakoa. Honetarako, Gipuzkoa aldera abiatuko dira. Aizkorri Gipuzkoako mendia da, Arabako mugatik hurbil kokaturik, 1.528 metro garai dena.\nAsteburu honetan San Jorge jaiak izan arren, aukera ederra da kirola egiteko, lagun berriak egiteko eta paisaiaz gozatzeko. Hurrengo asteburuan ere txosnak Santurtziko kaian egongo dira, baina honelako irteera bat noiz??\nGeralekua: Santurtziko tren geltokian\nIrteeraren datuak: http://luberri.net/node/22492\nII. Euskal Tribiala!!\nParte hartu nahi?! Bada, hurbildu Santurtziko kaiko txosnagunera eta gozatu!\nInformazio gehiagorako: http://baiesanturtzi.blogspot.com.es/\nPortugaleten JULIAN IANTZIren berbaldia: "Reallity Show-ak"\nXaribari AEK euskaltegiak antolatuta Julian Iantzi telebista aurkezlea gure artean izango da. "Basetxea", "El Conquistador del fin del mundo" eta bestelako reallity-etako aurkezle lana egin izan du nafarrak. Bere lan ibilbideari buruz arituko zaigu eta nahi dizkiozun galderak egin ahalko dizkiozu.\nDATA: Apirilak 18 Asteazkena.\nLEKUA: Portugaleteko GAZTE GELA.\nHil arte bizi antzezlana\nSKAk antolatuta, bihar, apirilak 19, "Hil arte bizi" antzezlana ikusgai izango dugu SKAn 20:30ean.\nProtagonistak, Natxo, Angel eta Maria dira. Hiru lagun, betiko lagunak... edo ez. Zerbait larria gertatuko da, beren adiskidetasuna kolokan jarriko duena.\nZer egingo zenuke zure bikoteak zure lagun onenarekin alde egingo balu? Biei barkatuko zenieke? Bietako bati? Zeini? Eta heriotza tartean bailtz?\nAnima zaitezte, deskontua dugu eta! %50ekoa! Sarrerak 5 euroan!\nLa Keloren XIII. urteurrena\nApirilaren 20tik 28ra Santurtziko La Kelo gaztetxeak bere XIII. urteurrena ospatuko du. 13 urte autogestioaren aldeko apustua egiten eta Bullon auzoari nahiz Santurtzi osoari bizia ematen hainbat ekintzaren bidez. Aurten, San Jorge jaietan, La Kelok egitarau zabala dauka ibilbide luze hau ospatzeko, hala nola, 21eko balkoitik balkoira saioa edo 28ko bertso bazkaria.\nEgitarau osoa ikusteko: http://lakelogaztetxea.blogspot.com.es/\nUmeen garapen psikologikoa\nBihar, Gurasolagun egitasmoak antolatuta, ETXADIk, familientzako aholkularitza zerbitzuak, umeen garapen psikologikoari buruzko hitzaldia emango du Portugaleteko Santa Klara kulturgunean 18:30ean. Bertan, psikologia irakaslea den Fernando Olabarrietak eta eta psikopedaogoa den Maialen Sanchezek haurtzaroko garapen psikologikoa eta hezkuntzaren gakoak aztertuko dituzte.\nElkarteari buruzko informazio gehiagorik jakin nahi baduzue: www.etxadi.org.\nAPIRILERAKO Portuko euskararen agenda\nPortun, Aste Santuko oporraldia igarota hilabete honetan: Patchwork ikastaroa, "Cirque deja vu" antzerkia, Julian Iantziren eskutik "Reallity Showak telebistan" izeneko hitzaldia, "Umeen garapen psikologikoa" formazio saioa, Jon Arretxeren "11 bidaia 11 liburu" ikusentzunerzkoa, Aizperroren eskutik Jarrillera arraun taldea barrutik ezagutuko dugu...\nArazo batzuk direla medio (barkatu eragozpenak) Portugaleteko euskeraren agendari dagokion informazioa hilabete honetan Ezkerraldeko agendan ezin izan dugu sartu (apirilekoa salbuespena baino ez da izan). Hemendik aurrera eta ohikoa den moduan Ezkerraldeko agendan Portuko informazioa ere jasoko duzue.\nPortugaleten JULIAN IANTZIren berbaldia: "Reallit...


Altsasuko mugikortasun eta trafikoari buruzko udal ordenantza berriaren aurretiazko kontsulta publikoa - Ayuntamiento de Alsasua / Altsasuko Udala\nUr ordainagiriaren erreziboa\nAltsasuko mugikortasun eta trafikoari buruzko udal ordenantza berriaren aurretiazko kontsulta publikoa\nekaina 11, 2020\nORDENANTZAREN ZIRRIBORROAREN LABURPENA\nAltsasuko Udaleko Hirigintza Batzordeak ontzat eman du mugikortasunari eta trafikoari buruzko udal-ordenantza berriaren zirriborroa, errealitatera Udalak gai honetan duen arau-esparrua egokitzeko. Zirriborro hori jendaurrean jarriko da onartu aurretik, 2020ko uztailaren 10era arte, hari buruzko proposamenak egin ahal izateko.\nOrdenantza berri honen helburua gaur egun oraindik indarrean dagoen trafikoa arautzen duen udal-ordenantza eguneratzen da –zeinaren behin betiko onarpena 2012ko ekainaren 10ean argitaratu zen NAOn- eta, era berean, bere erregulazioan sartzen da pasabideetarako lizentziei eta espazio-erreserbei buruzko araudi guztia, gaur egun ordenantza propio batean arautzen direnak, zeinaren behin betiko onarpena NAOn argitaratu zen 2012ko ekainaren 9an. Hortaz, mugikortasunaren eta trafikoaren arloko ordenantza bakar batek arautuko ditu horrekin zuzenean erlazionatutako alderdi guztiak, aipatutako bi ordenantzak indargabetuz.\nIndarrean dagoen Udalaz gaindiko araudiaren arabera oinezkoen eta era guztietako ibilgailuen mugikortasuna arautuko duen Ordenantza berri bat egiteko beharra agerian geratu da aipatutako bi Ordenantzak behin betiko onartu zirenetik hamar urte baino gehiago igaro direnean.\nALDEZ AURRETIKO KONTSULTA PUBLIKOA\nAdministrazio Publikoen Administrazio Prozedura Erkidearen urriaren 1eko 39/2015 Legearen 133. artikuluan ezarritakoarekin bat etorriz, arauak egiteko prozeduretan herritarren parte-hartzea bultzatzeko, arau horrek ukitu ditzakeen pertsona eta erakunde adierazgarrienen iritzia jaso nahi du Udalak. Hori dela eta, ordenantza onartu aurretik, jendaurreko kontsulta egingo da, herritarrek honako gai hauen inguruan duten iritzia eman dezaten:\nAltsasuko mugikortasunari eta trafikoari buruzko udal-ordenantza berriaren bidez, oinezkoen eta ibilgailuen zirkulazioari buruzko udal-araudia udalaz gaindiko araudira egokituko da, gaur egun gertatzen diren eta trafikoa arautzen duen indarrean dagoen udal-ordenantzan arautzen ez diren egoerei erantzuteko. Horrez gain, igarotzeko lizentziei eta espazio-erreserbei dagokienez, beharrezkoa ikusten da hauek onartzeko beharrezkoak diren baldintzak argitzea eta kasuan kasuko igarotze-lizentziaren eta espazio-erreserbaren titularraren erantzukizunak argitzea.\nOrdenantza berriak, besteak beste, bizikleten, patinen, patineten eta monopatinen erabilera eta zirkulazioa arautzen ditu. Era berean, familia bakarreko etxebizitzetako ibilgailuak gordetzeko lokaletan igarotzeko lizentzien arloko araudia gehitu da. Horrekin batera, udalerriko hainbat espaziotako abiadura-mugak zehazten dira.\nOnesteko beharra eta egokitasuna, bai eta honen helburuak.\nOrdenantza hau onartzearen helburua da udal-araudia araudi horrek eragindako errealitatera eta azken urteetan onartutako udalaz gaindiko araudira egokitzea. Horrekin batera, ordenantza berri honek azken urteetan mugikortasunaren eta trafikoaren arloan aldatu den errealitateari erantzuna emateko aukera emango du, gure gizartearen usadio eta ohituretan eman diren aldaketen ondorioz.\nc) Balizko konponbide alternatiboak, erregulaziokoak eta erregulaziokoak ez direnak.\nEzinbestekoa da esku artean dugun gaia ordenantza bidez arautzea, haren hartzaileak zein-zenbat diren jakiterik ez dagoelako, hurrengoko eta geroko aplikazioak jasan ditzakeelako eta ordenamendu juridikoaren aldaketa dakarrelako.\nAurreko guztia dela-eta, bidezkoa da kontsulta publikoa egitea, ordenantzak eragin ditzakeen pertsonen eta erakunde adierazgarrienen iritziak, iradokizunak eta proposamenak jasotzeko, hain zuzen ere, honako gai hauei buruz:\na) Ekimenaren bidez konpondu nahi diren arazoak.\nb) Onesteko beharra eta egokitasuna.\nc) Arauaren helburuak.\nd) Balizko konponbide alternatiboak, erregulaziokoak eta erregulaziokoak ez direnak.\nAldez aurretiko kontsulta publikoa egiteko prozedura 2020. urteko uzatilaren 10a arte (hau barne) indarrena egongo da. Iritziak, iradokizun eta ohar guztiak honako helbide elektroniko honetara bidali beharko dira: altsasu@altsasu.net\nMugikortasuna eta trafikoa Ordenantzaren zirriborroa\nErantzunak desaktibatuta daude Altsasuko mugikortasun eta trafikoari buruzko udal ordenantza berriaren aurretiazko kontsulta publikoa sarreran\n← Ikastetxeentzako, irakaskuntza-kooperatibentzako eta guraso-elkarteentzako diru-laguntzen deialdia\nAltsasuko Plan Orokor berriaren herritarren partaidetzarako planaren informazio-saioen egutegiari berriro ekin zaio →\nAltsasu, Olazti eta Ziordiko Oinarrizko Zerbitzuen Mankomunitatea\nEskolak / Ikastolak ▼\nJesusen Bihotza ikastetxea\nZelandi ikastetxe publikoa\nLanbide heziketako institutua\nAfre-Felipe Lezea fundazioa\nBabes zibilia ▼\nBaztan Bidasoa Anbulantziak S.L.\nLa Burundesa Autobusak\nAltsasuko enplegu bulegoa\nJesusen bihotza erlijio-rdena\nJasokunde ama birjinaren eliza\nBeste batzuk ▼\nAltsasuko Udalak Covid-19ren garaian tokiko kontsumoari buruz kontzientziatzeko kanpaina berri bat abiarazi du. "Oso gertu - muy cerca" lelopean. Udalak Altsasun erostera animatu ditu herritarrak.\nIortia Kultur Gunea. 15 Urteurrena\nBizi-Testamentua edo Aurretiazko Borondateen Agiria\nAltsasuko Udalaren Musika eta Dantza Eskola\nUraren kalitatearen informazioa


«Horrela ezinezkoa da» | Kirola | Berria\n«Horrela ezinezkoa da»\nCOVID-19ak eragindako osasun krisiaren ondorioz, kirola eta ogibidea ezin uztartzera kondenatuta daude kirolari ez-profesionalak. Kirol federazioei dei argia egin diete: segurtasuna bermatzea interes ekonomikoen gainetik.\nArantxa Ceresuela Nafarroako Saskibaloi taldeko jokalaria defentsa lanak egiten, aurreko denboraldiko neurketa batean. CESAR JAURRIETA Tamaina handiagoan ikusi\nEzjakintasuna, arriskua, beldurra, zalantza... horiexek dira hain maitatua duten kirola eta ogibidea ezin uztartzera kondenatuta dauden kirolari ez-profesionalen sentipenak, COVID-19ak eragindako segurtasun eta baliabide faltaren eraginez. Denboraldia hari mehe batetik zintzilik dela, egoera gordina bizitzen ari dira, besteak beste, Nafarroako Saskibaloi, Amenabar Zarautz eskubaloi eta Leioako Waterpolo taldeetako jokalariak.\nErabakia norbere esku\nIrail hasieran ekin zion aurre-denboraldiari Nafarroako Saskibaloi taldeak; Arantxa Ceresuela (Iruñea, 1988) taldeko jokalariaren esanetan, benetan «arraroa» eta «ezberdina» den aurre-denboraldia. «Hala moduz ari gara entrenatzen; irail amaiera arte banaka aritu ginen». Beste urteetan ez bezala, aurtengo plangintza goitik behera aldatu zaie entrenatzaileei. Hain zuzen, aurreko astean hasi ziren talde handiagotan ariketak egiten. Ceresuelak ez du ezkutatu horren falta sumatzen zuela. «Hiru jokalari hiruren aurka jokatzea gauza handia izan da guretzat; behar handia genuen».\nEuskal Ligako Lehen Mailan aritzen dira nafarrak, baina begi bat kirolean jarria duten bitartean, bestearekin ez diote izurriari begiradarik kentzen. Jokalari ez-profesionalak izanda, kutsatzeko beldurra dute: «Saskibaloitik kanpo gure eguneroko jarduna dugu, hala lanbidea nola ikasketak». Egoera «arrotz» horretara egokitu behar dutela jakinda ere, Ceresuelak aitortu du «izututa» daudela. Besteak beste, taldeko bi jokalarik denboraldi honetan ez hastea erabaki dute. «Klubetik babes neurriak ezarri dituzte, baina ez dugu baliabide ekonomiko nahikorik gure artean segurtasuna berma dadin». Gutxieneko neurriak dira horiek: aldagelak ez erabiltzea, etxetik arropaz aldatuta joatea, edota entrenamenduaren ondoren baloiak desinfektatzea. Oraingoz, taldeak ez du itxialdirik egin, jokalari batek PCR proba positibo eman zuen arren. «Ez ginen denbora luzez harekin kontaktuan egon», zehaztu du. Badaezpada, ordea, bi egunez ez ziren entrenatzera joan.\nSaskibaloiko Federazioak denboraldiko egutegia zehaztuta dauka. Lehen jardunaldia urriaren 17an jokatuko den arren, ez du argi izpirik ikusten Ceresuelak. «Ez ninduke harrituko partida bertan behera geratuko balitz. Neurketa jokatzeko segurtasunik ez da bermatzen». Uste du ardura eta erantzukizun osoa kluben gain ari dela uzten federazioa. «Partida bakoitzaren ondoren, taldeko jokalariok PCR testak egingo bagenitu, babestuago sentituko ginateke». Hain justu, goi mailako taldea ez izatearen beste ondorioetako bat da.\nHoriek horrela, Ceresuelak ez du uste garai egokia denik denboraldia martxan jartzeko. «Talde profesionaletan positibo kasuak badira, pentsa gure liga apalean zer gerta litekeen; taldekideak zein aurkariak kutsa ditzakegu».\nAhotsa altxatu dute\nAtaka estuan jarri du COVID-19ak Amenabar Zarautz eskubaloi taldea ere. Nahiz eta Espainiako Zilarrezko Mailan aritu, ez dute dirurik jasotzen, eta talde ez-profesionalek duten egoera gordinaren ispilu izaten ari da Gipuzkoako taldea. Denboraldi-aurrea, behinik behin, begi kolpe batez aldatu zitzaien.\n«Entrenatzen hasi gineneko lehen astean, gure mailan aritzen den Ciudad Realeko jokalari batek koronabirusaren proban positibo eman zuela jakin genuen, eta handik gutxira zabaldu zen beste talde batean kasu bat egon zela. Urruti ikusten genuen, eta gure lanean jarraitzen genuen», adierazi du Xabat Olaizola (Zarautz, Gipuzkoa, 1997) Amenabar Zarautz taldeko jokalariak, harik eta taldeko kide batek koronabirusaren proban positibo eman zuen arte. Talde osoak itxialdia egin zuen, baina hor ez zen gurutze bidea amaitu; Torrelavegaren eta Oviedoren aurkako lagunarteko neurketak jokatu ondotik, Olaizola sintomak zituela jabetu, eta badaezpada hurrengo egunetan ez zen etxetik atera. «PCR analisia egin, eta positibo eman nuen»; horrek talde osoa bigarrenez konfinatzera eragin zuen. Denera, sei kasu izan ziren.\nHorren ondorioz, ligako lehen jardunaldia ezin izan zuten Zamoraren aurka jokatu. Hori ez da okerrena; «Lehen itzulia amaitu aurretik, aste barruan Zamorara [Espainia] joan beharko dugu, horrek dakarren guztiarekin: lanean ari direnek jaieguna eskatu beharko lukete».\nHori ikusita, zarauztarrek datorrenari begira kezkaz eta beldurrez egiten die so. «Eskubaloitik kanpo lana dutenak ezin dira arriskatu diru sarrerarik ematen ez duen kirolean aritzera». Lana dutenek badakite eskubaloian jokatzeari baiezkoa ematen badiote kutsatzeko arriskua izango luketela. «Guk eskubaloia sentitu egiten dugu, eta gure taldean ez dago euro bakar bat ere irabazten duen jokalaririk; herritik sortutako talde bat da, besterik gabe».\nSegurtasun neurririk bermatzen ez dela eta egoera jasangaitza dela salatzeko, Amenabar Zarautz taldeko jokalariek ohar bat kaleratu zuten, Espainiako Eskubaloi Federazioak egoera honen aurrean duen «utzikeria» azaleratuz. Olaizolak azaldu duenez, federazioak ez ditu klubak behartzen segurtasun neurriak hartzera. «Guk protokolo komun bat ezartzeko eskatzen diogu federazioari, talde guztiek neurriak zorrotz bete eta jokalariek PCR analisiak egin ditzaten».\nFederazioa, baina, kluben eskaerari entzungor egiten ari dela uste du Olaizolak. «Agintariek denboraldia nahitaez jokatzea nahi dute, neurketetatik jasotzen baitituzte diru sarrerak». Egoerak bere horretan jarraitzen badu, «inolako zentzurik ez du izango denboraldia aurrera eramatea. Hori da gure kezka nagusia».\nJokalariek egin zuten salaketak atxikimendu zabala jaso du, besteak beste, Aiala Zarautz ZKE taldearena. Oraingoz, zarauztarrak izan dira modu bateratuan ahotsa altxatu duten bakarrak. Olaizolaren ustez, egoera horretan federazioaren aurka jartzea talde askori ez zaie komeni. «Lehiatzeari uko egiten badiote, arlo askotan galtzen aterako lirateke, batez ere alderdi ekonomikoan. Zilarrezko Mailako taldeetako jokalariek soldata bat dute, eta iruditzen zait haiek, gure aldean, bestelako interesak izango dituztela».\nLEIOA WATERPOLO TALDEA\nSasoi benetan berezia izango du hau Leioako Waterpolo taldeak arrazoi bikoitzagatik; batetik, Espainiako gorengo mailan arituko direlako estreinakoz; eta, bestetik, nola ez, pandemiak baldintzatutako lehiaketa izango delako. «Ziurgabetasun handia ari gara bizitzen; ez dakigu ea denboraldia hasiko den ere. Gure entrenatzailea [Jon Lopez] argi mintzo zaigu: egunez egun joan behar dugu», azaldu du Marta Jaime (Leioa, Bizkaia, 2000) taldeko jokalariak.\nAbuztuan hasi ziren lehen entrenamenduak egiten. «Taldekideen artean ez ginen ukitzen; soilik igeri egiten genuen, ez baikenekien zer zegoen baimenduta eta zer ez», adierazi du Jaimek. Taldeek neurriak hartzeko eta entrenatzeko informazio falta izan dutela salatu dute: «Gorengo mailan egonda, gainera. Partiden ondoren PCR probak ez egiteak arrisku handia sor lezake, eta, alde horretatik, beldurra sentitzen dugu», nabarmendu du Jaimek.\nTxapelketaren gidalerroak zehazteke dauden bitartean, izurriaren aurrean Eusko Jaurlaritzak ezarritako babes neurriak waterpolora egokitu ditu klubeko zuzendaritzak. Besteak beste, jokalari bakoitzak bere materiala eraman behar du etxetik, eta gimnasioan tokatzen zaien egunetan, berriz, talde txikietan aritzen dira. Jaimeren esanetan, jokalariak, zuzendaritzako kideak eta laguntzaileak esfortzu handia egiten ari dira ahal den moduan lanean jarraitzeko. «Prestatzaileek, esaterako, lan bikoitza dute orain: entrenatzaile lana egiteaz gain, gu zaintzen gaituzte». Ligako talde indartsuenekin egin du alderaketarik Jaimek. «Talde ez-profesionala izateak diru sarrera txikiagoak jasotzera dakar, eta goi mailako taldeek dituzten baliabideak ez ditugu. Ezbairik gabe, guk ez ditugu Bartzelonako taldeek dituzten instalazioak», nabarmendu du.\nBeste kirol diziplinetan gertatzen ari den moduan, Espainiako Waterpolo Federazioak ere ez du gauza handirik egin. «Segurtasun neurriei dagokienez, zama guztia klubek hartu dute», esan du Jaimek. Bestalde, denboraldiari begira ezkor azaldu da: «Nire ustez, ezin da jokatu, kutsatze arriskua %100ean saihestuko duen segurtasun neurririk ez baitaude ezarrita».\nBizkaitarrek hilaren 17an izango dute aurreneko neurketa Sabadellen aurka. Jaimek azaldu duenez, oraindik ez dute burua partida egunean jarri. «Eguna urruti dugu, eta oraindik ez dakigu zer pasatuko den partida eguna iritsi arte». Harago joan da. «Agian, itxialdian egon gaitezke. Zalantzaz josita gaude, eta edozer gerta liteke». Egoera horretan, zaila da entrenamenduetan arreta jartzea, baina horretan ari dira.\nUzta handituz doa


Iñigo Gonzalez: "Emanaldi berezia izango da zapatukoa guretzat" - Azkoitia - Maxixatzen.eus\nIñigo Gonzalez: "Emanaldi berezia izango da zapatukoa guretzat"\nAnartz Izagirre 2021-11-10 14:57\nRo taldeak eskainitako kontzertu bateko irudia. (Ainhoa Beristain)\nAzkoiti-Azpetiko Ro taldeak Athalase diskoa agurtzeko azken emanaldia eskainiko du zapatuan, Baztartxo antzokian. Beren lehen lanak izandako erantzunarekin "oso gustura" daudela azaldu du Iñigo Gonzalez Gontxalo taldeko gitarra-jotzaileak, eta munduan zehar izandako sona azpimarratu du. Baztartxon eskainiko duten emanaldia ezohikoa izango da, soka laukote batekin batera igoko direlako oholtzara. Ramona's First Evil Boyfriend taldeak ere kontzertua eskainiko du, eta sarrerak salgai daude dagoeneko Entradiumen, bost euroren trukean.\n2020ko martxoan plazaratu zenuten Athalase deituriko zuen lehen diskoa, pandemia bete-betean. Nola gogoratzen duzue orain une hura?\nOso momentu berezia izan zen guretzat. Nahiko garbi genuen zer etorriko zen, eta bira osoa pentsatuta genuen, baina kontzertuak bertan behera gelditu ziren. Amurrion kontzertu bat eman behar genuen, Laudion beste bat… Baina kontzertu horiek ezin izan genituen eskaini. Bideoklip bat ere egin genuen itxialdian, eta lagunei grabazioak bidaltzeko eskatu genien. Aurrerago, Youtubeko WherePostRockDwells kanalean jarri zuten gure diskoa, eta orduan etorri zen. Kanal horretan atera izan ez bagina, gure diskoa ez zen hain ezagun bilakatuko. Munduan zehar disko mordoa saldu ditugu; berredizio bat egin behar izan dugu, eta atera ditugun ale guztiak saldu ditugu berriro ere. Australian, Alemanian, Belgikan, Herbeheretan… Pasada bat izan da zenbat ale saldu ditugun; normalean kontzertuetan saldu izan ditugu, baina emanaldirik ez genuenez, disko eta binilo gehienak Internetez saldu ditugu.\nGustura al zaudete zuen lehen lanak izan duen harrerarekin?\nBai, oso gustura gaude diskoak izan duen erantzunarekin. Entzuleei, oro har, asko gustatu zaie diskoa. Guk ez dugu abeslaririk, eta melodiarekin iritsi behar izaten dugu entzuleengana. Jendeari ailegatu egin zaio gure musika, eta kontzertuan abestiak entzuten ari direnean, batzuek negar ere egiten dute. Sentimenduen bila joan gara, eta iruditzen zait lortu dugula. Harrera positiboa jaso dugu emanaldietan, eta diskoa entzun duenak kritika onak egin dizkigu, orokorrean behintzat.\nEtxetik kanpo ezin izan duzuela nahi adina kontzertu eskaini adierazi duzue. Arantza gelditu al zaizue horregatik?\nBai. Europan zehar bira egin nahi genuen, eta kontua hobetzen ari zela ematen zuenean, duela urtebete edo, hamar egun-edo hartu eta joan egin nahi genuen. COVID-19a kasuen kopurua igotzen hasi zen berriro, ordea, eta bertan behera utzi genuen bira.\nDuela hilabete batzuk Barakaldoko Hiriko Soinuak lehiaketa irabazi zenuten. Nola hartu zenuten berria?\nLehiaketa hori irabazita bi sari eman zizkiguten: BECen kontzertua ematea eta diskoa grabatzea. Duela bi aste eskaini genuen kontzertua BECen, eta Pi.L.T. taldeko Aitor Abiorekin diskoa grabatuko dugu martxoan. Gure asmoa da lan berria plazaratzearekin batera, Europan zehar kontzertuak ematea, eta hona itzuli ostean, hemen beste biratxo bat egitea. Sorpresa izan zen guretzat Hiriko Soinuak lehiaketa irabaztea. Egia esanda, beti izan dugu halako lehiaketetan zortea; lehen abestia atera genuenean, Azpeitian Tundra taldearekin jotzeko aukera eskaini ziguten. Bigarren abestia argitaratu genuenean, berriz, Kutxa Kultur egitasmorako aukeratu gintuzten eta hainbat kontzertu eskaini genituen. Donostiako Jazzaldian ere jo genuen, nahiz eta eguraldi txarragatik ia emanaldi guztiak bertan behera gelditu ziren. Beti zortea izaten dugu.\nEtxean agurtuko duzue diskoa, zapatuan, Baztartxo antzokian. Zer sentipen duzue?\nEmanaldi berezia izango da zapatukoa guretzat. Izan ere, Azkoitian Matadeixen jo izan ditugu kontzertuak beti; han bizpahiru kontzertu-edo eman ditugu. Beste emanaldi bat Sara Zozaya abeslariarekin batera eskaini genuen, eta hark gure kantu batzuk abestu zituen. Zerbait berezia egin nahi genuen oraingoan. Hori dela eta, pantaila jarriko dugu Baztartxon, eta Iraia Bereziartuari, Azpeitiko musika eskolako biolineko irakasleari, parte hartzeko eskatu genion. Horrez gain, Aretxabaletako Triggerri ere gurekin jotzeko proposamena egin genion, hark beste pare bat kontzertutan ere parte hartu izan duelako gurekin, eta hala, beste bi musikari ere inguratu ditugu. Berezia izango da emanaldia, ez delako betikoa izango. Entsegu bakarra egin dugu lau musikari horiekin, eta abestiak betidanik jo izan dituztela zirudien. Haien musikak beste aura bat emango dio zuzenekoari.\nAthalase ez duzue oraindik agurtu, eta dagoeneko disko berria prestatzea duzue buruan. Nolakoa izango da zuen lan berria?\nDiskoa berriak lehenengoaren ildoa jarraituko du. Zortzi kantu egitea dugu pentsatuta, eta horietatik hiru gutxi gorabehera eginda ditugu dagoeneko. Kanta berriak lehen diskokoak baino indartsuagoak direla esango nuke, lasaitasun eta isiltasun une gutxiago baitituzte, batik bat une horiek diskoan oso ondo sartzen direla ikusi dugulako, baina zuzenean jotzen dituzunean ez dira oso eraginkorrak. Garai hauetan oso ondo etorri zaigu publikoa eserita egotea, bakoitza bere munduan sartzen delako, baina zutik entzuteko aukera eskaintzen duten kontzertuetan zailagoa da; diskoan egiten dena gero zuzenekoetara eramatea gustatzen zaigu guri. Abeslaria duten taldeetan ikus-entzuleek abeslariari begiratzen diote, hark erakartzen du arreta. Guk ez dugu halakorik, eta horregatik, beste zerbait bilatu behar dugu arreta soinuaren bidez erakartzeko.\n2017. urtean sortu zenuten taldea. Hasi zinetenetik hona nola eta zertan aldatu da Ro taldea?\nGauzak nahiko erraz atera zaizkigu, hasiera-hasieratik. Bakoitzaren egitekoak hasieran ez zeuden oso zehaztuta, baina horiek lotzen joan garen eta elkar ezagutu dugun heinean, egitekoak banatzen joan gara; batek ikus-entzunezkoak ematen ditu, besteak paper-kontuak, besteak konposizioa… Horrek asko erraztu digu lana.\nUrte berriarekin batera, kontzertuak ematen jarraitzeko asmorik ba al duzue?\nKontzertuena ez ezik, beste guztia ere planifikatuta daukagu (barrez). Gure plana da martxora bitartean, kontzerturik eskaini gabe, diskoa prestatzea, nahiz eta zerbait ona ateraz gero, irekita gauden. Diskoa grabatu ondoren, zuzenekoak prestatzen hasiko gara, eta Aste Santuan Europara joan, handik bueltatu eta hemen kontzertuak eskaintzea gustatuko litzaiguke. Hori da plana, baina beste kontu bat da hori betetzea.\nAnartz Izagirre aza 03 kultura\n18:00etan Ramona's First Evil Boyfriend taldearen txanda izango da, eta 19:00etan, Ro taldearena. Sarrerak salgai daude dagoeneko Azkoitiko Udalare...


Giorgio — Eibar.ORG | Eibarko peoria\nHemen zaude: Hasiera / Blogak / Harrikadak / Giorgio\nMikel Iturria 2007/07/06 13:15\nAutobusetik, erdialderako bidean, Espainiako telebista kate baten kamioitzarra ikusi nuen Perlako parean. Bazkalostean Ángel Martínek Sé lo que hicisteis telebista saio freskagarrian duen atala ikusiz, jakin nuen Emma Garcíak agur esango ziola arratsaldetan aurkeztu duen zabor-saioari. Ez nekiena zen Donostiako Badia aukeratu zuela horretarako. Eta bildu zuen jendetza?\nDena dela, gu beste plan bat genuen. Bi aukera nituen apuntatuta: FasTFatum edo Giorgio Bassmatti. Sentitzen dut Igor & Harkaitz, baina bigarrena aukeratu nuen.\nToki bitxietan jotzeko joera hartu du artista donostiarrak. Kasu honetan, hirian ireki berri den musika gaietan espezializatuta dagoen Pentagrama liburudendan. Inés eta Eugenio dira jabeak eta Prim kaleko 16. zenbakian dago. Webgunea eraikitze lanetan dute oraindik.\nTaberna batean egin genuen topo artistarekin, eztarria bustitzea komeni baita kantatzeari ekin aurretik. Bi dozena pertsona bildu ginen. Donostiako musika giroko zenbait lagun: Andoni Chico Boom, Mikel Sr. No ohia, Jocano, Saioa, Rafa Berrio...\nLokala txikia da eta fondoko eskaileran jarri zen Bassmatti. Kaña bat gertu, gitarra lagun, mikrofonotik hurbilduz eta urrunduz aletu zituen aukeratutako abestiak. Casio baten laguntza ere izan zuen, monotonoa izan zitekeen emanaldia puskatzeko asmoz. Belle & Sebastian, The Paris Sisters, Velvet Underground, My Bloody Valentine, John Lennon artisten kantuak aukeratu zituen. Kantu lasaiak. Denak jo al zituen? Zalantza daukat.\nKanpoko lagun batzuk etorri ziren atzo eta beraiekin hurbildu nintzen emanaldira. Hona hemen Mataróko Giorgio Bassmatti fan klubeko ohorezko lehendakaria Socrates jokalari brasildarraren elastikoa soinean duen guruarekin.\nEgilea: Maria Zeta.\nAhaztu zalantzak. Den denak jo nituen. Esteka horretan (www.loveof74.com/sounds/)agertzen diren guztiak.\nMila esker denoi etortzeagatik. Benetan.\nHurrengo kontzertuak irailaren bukaeran izango da, Donostiakluba Festi-ball-ian. 100% Euskal (hitz)Okela kontzertua.


Free chat Goiana. Ausazko arrotz doan txateatu berehala Goiana tik.\nFree chat Goiana\nOngi etorri Chatroulette GoianaEdozein lekutan, munduko pertsona aleatory bat konektatzeko. Chatroulette Goiana dezakezu honako aukeren artean aukeratu:- Guztiak pertsona mota Goiana doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nGoiana hirien zerrenda:


Hanoverren hasiko da Cebit azoka, munduko handiena informatikan eta komunikazioetan | Consumer\nHanoverren hasiko da Cebit azoka, munduko handiena informatikan eta komunikazioetan\nEdizio honetako protagonista nagusiak Internet bidezko telefonia eta telebista formatu berriak dira.\nHanoverko Cebit azokak, informatikari eta komunikazioei dagokienez munduko azokarik handienak, 70 bat herrialdetako 6.300 erakustoki hartuko ditu gaurtik aurrera (horietatik 1.700 Asiakoak). Internet bidezko telefonia eta telebista-formatu berriak izango dira aurtengo protagonista nagusiak.\nInternet bidezko telefonian lan egiten duten enpresek (VoIP) hainbat aukera landu dituzte; esate baterako, haririk gabeko teknologiaren bidez (WI-FI), ordenagailurik gabe telefono-konexioa ezar dezakeen gailu bat. Skype hornitzaileak, enkante-enpresak E-Bay Internet bidez eskuratuta, ordenagailuaren mendeko aldaera bat erabiltzea erabaki du. Horri esker, beste solaskide batzuekin konekta daiteke sarean, ordenagailutik 15 eta 20 metro bitarteko distantzian.\nBereizmen handiko sistemarekin bateragarriak diren pantaila lauko telebistek (Europan oso teknologia gutxi erabiltzen da) irudi-kalitatea eta konexio-ezaugarriak hobetu dituzte aurten; adibidez, zenbait aparatuk lurreko telebistaren deskodetzailea daramatela. Hala ere, daturik garrantzitsuena, agian, hartzaile horien prezioen beherakada izango da. Izan ere, duela pare bat urte baino ez ziren galarazleak poltsiko ertainerako, eta orain 800 eurotik gora daude.\nGainera, Hanover-eko erakusketak automobilgintzarako telematika- eta nabigazio-sistemak erakutsi ditu azken edizioetan. Aurten, “Cebit in Motion” atalean, BMW, Fal Marco Polo, Garmin Europe Map and Guide, Navteq Europe, Siemens VDO Automotive, Teleatlas, TomTom eta Vi-Michelin bezalako enpresak daude, ibilgailuen trafikoaren abiadura telematikoa arintzeko soluzioak eskaintzen dituztenak, fabrikatzaileei datu teknikoak emanez.\nEra berean, Cebit-en edizio honetako beste aurkezpen garrantzitsu bat irrati-seinale bat igortzen duten mikrotxipen belaunaldi berria da. Adibidez, dendan aplika daiteke, barra-kodearen ordez; sistema hori dagoeneko erabiltzen du Alemaniako Metro biltegi-kateak.\nAzokak irauten duen astean zehar, Microsoft-en sistema eragile berria, “Vista” izenekoa, eta bulegoetarako software berria, “Office 12” izenekoa, aurkeztuko dira.\nazoka hanover-eu ZEbBIT


Herriarteko zesta txapeldunak | El Diario Vasco\nHerriarteko zesta txapeldunak\nTxapeldunak, bere prestatzailearekin batera egindako lorpenaz gozatuz.\nGORRITIBEREA Martes, 20 junio 2017, 00:09\nJoan zen larunbatean jokatu ziren Donostiako Karmelo Baldan, Herriarteko Zesta Txapelketako finalak Zumaia eta Mutrikuko bikoteen artean. Hiru partidak irabazi zituzten mutrikuarrak, ondorioz txapelak eta garaikurrak Mutriku aldera ekarri zituztelarik. Kadeteetan, Zuhaitz Arrillaga eta Aratz Mendizabal 30 eta 16 irabazi zieten zumaiarrei, jubeniletan gauzak argiago gelditu ziren oraindik, izan ere Ekaitz Mendizabal eta Mikel Manzisidor 35 eta 13 gailendu bai ziren; horrenbestez txapelketa erabakia zegoen, baina seniorrak ere bere aportazioa eman nahi zuten, eta partida oso gogor batean, Aitor Manzisidor eta Aitor Andonegik 35 eta 31 irabazi zuten baita, azken emaitza 3 eta 0 izan zelarik.\nSelva de Oza&Valle de Hecho\nOstegunean, ekainaren 22an, amaituko da epea Bururmendi Mendizale Taldeak uztailaren 7, 8 eta 9an burutuko duen Selva de Oza-Valle de Hecho egonaldi eta ibilbidean parte hartzeko. Larunbatean, 30 kilometroko ibilbidea burutuko dute eta igandean berriz 18 kilometrokoa.\nIrtenaldiaren prezioa 120 eurokoa izango da; bidaia, ostatua, bi gosari eta afari bat barne. Izena emateko, ohi bezala 'Aparra' moda dendara joan beharko dute interesatuek.\nEkingune pone en marcha un pintxo-pote temático sobre eventos Evitar caer en la pobreza garantizando condiciones dignas


Kutxa Ekoguneak iturriko uraren kalitatea nabarmentzeko kanpaina bati ekin dio Txingudi Zerbitzuak eta Añarbeko Urak partzuergoekin elkarlanean; horretaz gain, haren kontsumoa jasangarritasun handiagoko ohitura gisa sustatzea ere badu helburutzat. Kanpainaren ardatza berrerabil daitezken beirazko pitxer batzuk dira, ostalariek bezeroen esku jarriko dituztenak eskatu beharrik izan ez dezaten; halere, kanpainak zerbait gehiago bilatzen zuen, mezu sinesgarri batekin gazteengana iritsi nahi zuen, mezuan beren burua identifikatuta ikustea, azken batean.\nFuntsezko hiru erabaki hartu genituen. Lehenik, iturriko ura «duintzea» eta haren balioa nabarmentzea; hartarako, «Etxeko Ura» proposatu genuen pitxerren izen modura, eta gainera, haien kalitate mailaren neurriko diseinu-lerro bat ere eman genien.\nBigarrenik, pitxerrak pitxer hutsak bakarrik ez izatea lortzea, baizik eta jakien arteko denbora arintzeko baliagarri ere izatea; hartarako, joko bat diseinatu genuen, pitxerreko QRren bitartez eskuragarri, urarekin eta jasangarritasunarekin lotutako Trivial moduko galderekin. Zenbat dakizun eta lortutako puntuen arabera hauxe izan zaitezke: Planet Kapitaina, Zaborg 18 bat, Ekobeginner bat...\nEta hirugarrenik, Barros Schelotto doktorea asmatzea. Psikoanalista argentinar horrek urteak daramatza ikertzen gipuzkoarrak zergatik ez diren ausartzen tabernetan eta jatetxeetan iturriko ura eskatzera. Proiektuaren goiburuan ikusi ez baduzu, hurrengo iragarkian hark berak azaltzen du arazoa.\nBaratzeko estreinaldi haundiak\n"Indaba Jones" galduko duzu?


º: Kelid - کلید\nKelid - کلید\nEbrahim Forouzesh / 76 min. / 1986\nAmir, bost bat urteko mutil koskorra da eta amak etxean bakarrik utzi du. Bakarrik eta betekizun batekin utzi du gainera: esnatzen denean, sehaskan den anaia txikiari biberoia ematekoa. Hori agindu eta amak, etxetik irten eta, atea giltzaz itxiko du. Beraz hasiera-hasieratik, bi aktore nagusiak aurkeztuko zaizkigu pelikulan: biberoia eta giltza. Objektuak, subjektuen ekintzak jasotzen eta jasaten dituzten elementu pasibo izatetik haratago, ondorioak sortzen dituzten eragile aktiboak izango dira. Etengabeko katean, endredu nagusi bat askatzeko sortu ohi diren korapilo berriak erakusten ditu pelikulak, ume baten eskuetatik.\nEsaten dudanez, filma eskuordetze batekin hasten da. Amak seme baten bitartez beste seme bat elikatu nahi du. Biberoia, inoiz amaren bularra ordezkatu duen bitartekaria izanik, pentsa baino konplexuagoa bilakatzen da gakoa. Izan ere, bularra biberoi bilakatuko da hemen, biberoia ume eta umea giltza. Kate honen ondorioak erakusten ditu filmak. Amir etengabe ari da gauzak lekuz aldatzen, beste helburu batzuetarako baliatzen… egoeraren orainaldi etengabean. Haurraren munduaren irudikapen moduko bat da Kelid.\nEsan dezagun Kelid, filma baino, antzerkia dela. Eskenatokia, ikuslea sartzen ez den eremu bezala definitzen badugu, film oro eskenatoki bat dela baieztatu dezakegu, ikusleek, gertakarian interbenitzeko aukerarik ez duten neurrian. Baina Kelid, bere barnean eskenatoki bat duen filma da. Eta aktore guztiek, film beraren barnean dauden arren, ez dute kategoria bera: eskenatoki barnekoak eta eskenatoki kanpokoak bereiztu behar ditugu. Kelid, eskenatoki bat beste eskenatoki baten barnean duen pelikula da. Aldi baterako etxean giltzaperatuta dauden bi umeren nondik norakoak kontatzen zaizkigu (lehen eskenatokia: pelikula), beste inork sartzerik ez duen eremuan (bigarren eskenatokia: etxea). Kiarostamiren eskuartzea beraz, nabaria.\nEgoera horretan, umeen eremuan sarturik dagoen bakarra ikuslea da, baina interbenitzeko aukerarik gabe (ikuslea, kaiolatutako txoria da hor nonbait). Anaia txikiaren lantuak entzun eta bizilagunak asaldatu egingo dira laster. Sarbide zuzenik gabe, etxeko atea Amirren bitartez irekitzen saiatuko dira. Alegia, kanpoan direnak barnean direnen bitartez bi eremuak banatzen dituen atea zabaldu nahi dute. Gakoa beti barruan egon ohi da, bertan denak aldiz ez du hori jakiten. Helduen mundua eta umeen mundua irudikatzen dituen pelikula bat izan liteke hau.\nBiberoi batetik hasi eta itzuliz itzuli giltza batera iristen den katea da, saiakera konstante bat, hutsegiteen sorta, lorpenak soilik zeharka eta eginahalka burutu daitezkeela baieztatzen duen lana. Mugak zeharkatzeko moduak egon beti daudela esaten du ere. Horretarako moduak beti asmatzeke daudelarik. Zinema iraniarrak ongi erakusten du hori, ingenioarekin eta urrunera joan gabe.\nGarapen pertsonalaren paralelismo bat bezala ere uler daiteke pelikula. Heldugabetasunetik heldutasuneranzko jauziaren irudikapen inbertitu gisa adibidez. Inoiz entzun dut, pertsona, behin uzki esfinterraren eta uretra esfinterraren kontrola lortzen duena ume izatetik umo izatera pasatzen dela. Gune eta une egokian esfinterra erlaxatu eta zabaltzeko gaitasunari (eta alderantziz, berau estresatu eta ixteari) heldutasuna deitzen diogu. Anaia txikiari biberoia emateko, etxeko giltza aurkitzeko eta atea zabaltzeko Amirrek jasaten duen zorabioan etxea zaborrez eta hondakinez betetzen hasten da. Azkenerako, Amirrek etxeko atea hondaki guzti horiei irteera emateko zabaldu behar duela dirudi. Etxeko atea zabaltzea lortzen dueneko unea itxaronaldi luze baten ondoren komunera ailegatu gareneko momentua gogorarazten du.\nPelikula ikusi eta lan sinple bat ikusi izanaren sentsazioa datorkizu, baina denborarekin, sentsazio hori ongi landutako gidoi baten aurrean egon izanaren sentipenean bilakatzen da. Soila bezain sotila den pelikula da, dudarik gabe.\nBarru bakoitzak barru propioa. Gako bakoitzak bere karikatura\nIkuslea kaiolatutako txoria da hor nonbait\nZUZENDARIAREN BESTE FILM BATZUK: La jarre (1992), Le Petit Homme (1998), Enfants du Pétrole (2001) Hanoun and Darya (2008) A time to love (0208) The first stone (2010)


topic_facet:"Sistema elektrikoak, pneumatikoak eta hidraulikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" author_facet:"Elhuyar Hizkuntza Zerbitzuak" author_facet:"Deppert, W."\nProposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Egilea: Elhuyar Hizkuntza Zerbitzuak Egilea: Deppert, W.\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Gehiago ... Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...